Расмий хабар: бенчмарклар янги iPhone'ларнинг процессорига баҳо беришди - Terabayt.Uz\nРасмий хабар: бенчмарклар янги iPhone'ларнинг процессорига баҳо беришди\nОчиқчасига айтиш керакки, iPhone самарадор платформа бўйича эталонга айланиб бўлган девайс. Бироқ, инновация борасида андроид ишлаб чиқарувчилари пешқадам. Бу мавзуни узоқ ва тўхтовсиз муҳокама қилиш мумкин. Айниқса, янги iPhone'да бирор бир "инқилобий" ёки тайинди илғор жиҳатнинг йўқлигини Android мухлислари аллақачон баралла айтиб улгуришди. Бироқ, силлиқ ва равон ишлайдиган тизим яратишда ҳозирча Apple'нинг олдига тушадигани йўқ. A11 чипига эга янги айфонлар бу борада яна пешқадамликни қўлга киритишди.\nApple iPhone 8, iPhone 8 Plus ва iPhone X'даги 6 ядроли Apple A11 Bionic расман GeekBench синов ресурсида имтиҳондан ўтди. Унга кўра, бу чип бир ядрода ишлаш бўйича 4141 балл, бир вақтнинг ўзида бир нечта ядрода ишлашда 10 438 балл тўплаган.\nБу борада iPhone 8 ва iPhone X'га яқин турган рақиб ҳамда андроид смартфонлар етакчиси – бу Samsung Galaxy S8 флагмани. У Exynos 8895 процессорига эга бўлган. Бу чип бир ядроли ишлашда 1900 балл ҳамда кўп, яъни ўзидаги 8 ядрода ишлашда 6500 балл тўплаган. Фарқ -- сезиларли даражада.\nМобил алоқа воситалари платформасининг самарадорлигини баҳолайдиган AnTuTu бенчмарки ҳам расман A11 Bionic процессори базасидаги iPhone смартфонларининг имтиҳонда қанча балл тўплаганини маълум қилди.\nОчиғи, бу натижалар ҳам таассуротли. Унга кўра A11 Bionic чипсети 226 058 балл тўплаган! Бу мазкур бенчмаркда Android-қурилмалари орасида энг самарали ишлайдиган, деб топилган OnePlus 5'нинг натижасидан деярли 25% юқори.\n#AnTuTu #Apple iPhone 8 #Samsung Galaxy S8


Аллаҳ табарака ўа таалаға шексиз ҳамд ҳǝм мақтаўлар, Пайғамбарымыз Расуллаҳ с.а.ў.ға салаўат ҳǝм сǝлемлер болсын.\nҚурбанлық етиў закат ҳǝм питир садақасы сыяқлы финанслық ибадат болып, ол Қурани кǝрийм, ҳǝдиси шǝрийп ҳǝм ижмоъ менен турақлы болады. Оған тѳмендеги аятты келтиремиз:\n«Солай екен, Рәббиңе (бес ўақыт ҳәм қурбан ҳайыты ушын) намаз оқы ҳәм (түйе) сойып, қурбанлық қыл!» (Кǝўсар сүреси, 2-аят).\nҚурбанлықты мусылман, муқим, финанслық мүмкиншилиги болған адам сояды. Мусылманшылықты шǝрт етилиўине себеп, қурбанлық Аллаҳқа жақынластыратуғын ибадат. Ибадаттың қабыл болыўы ушын болса Ислам шǝрт қылынады. Яғный қурбанлық қылыўшы адам мусылман болыўы шǝрт.\nМуқимға ўǝжип, мүсǝпирге емес. Себеби усы ибадат шǝртлерин ада етиў мүсǝпирге қыйыншылық туўдырғаны ушын оған жума намазы парыз болмағанындай қурбанлық етиў де ўǝжип болмайды. Буннан тысқары, Абу Бакр ҳǝм Умар разияллаҳу анҳумалар мүсǝпир болса қурбанлық етпес еди.\nАлий разияллаҳу анҳудан: «Мүсǝпирге жума да, қурбанлық та шǝрт қылынбайды», деп рǝўият қылынады.\nЕгер қандайда биреў қурбанлық сойыў ўақтына шекем зǝрүр пул қǝрежетине ийе болса яғный, ол ақшаға бир жыл толмаса да оған қурбанлық ўǝжип болады. Шǝриятымыз кѳрсетпелерине муўапық қурбанлық етиў ушын финанслық мүмкиншилик шǝрт яғный, нысаб питир садақа бериўдиң шǝрти менен бирдей болады. Бир сѳз бенен айтқанда, байлық зǝкат нысабына жеткен болса, егер де кѳбеймесе де сол байлық ийесине қурбанлық етиў ўǝжип болады. Зǝкаттағы байлығының кѳбейиўи ҳǝм оған бир жылдың толыў шǝрти, қурбанлықта жоқ.\nҚурбанлық сойыў алдын ҳайыт намазы ада етилгенинен соң сойылады. Қурбанлық сойыўдың соңғы ўақты болса ҳайыттың үшинши күниниң шам ўақты киргенше яғный, қуяш батпастан алдын.\nПайғамбарымыз с.а.ў: «Ким (ҳайыт) намазынан алдын жанлық сойса қайтадан сойсын. Ким намаздан кейин сойса қурбанлығы қабыл болыпты ҳǝм мусылманлардың жолын таўыпты», деп марҳамат етеди.\nСолай екен кимде-ким ҳайыт намазынан алдын қурбанлық қылса оның қурбанлығы есапланбас яғный қурбанлыққа ѳтпейди. Ҳайыт намазы оқылғаннан кейин сойылған жанлық, қурбанлық есапланады.\nҚурбанлық етиў ўǝжип болған адам қурбанлықты ўақтында соймаса, кейин оның баҳасы муғдарында садақа етиў ўǝжип болады. Жума намазын оқый алмаған адам, пешин намазын оқыған адам сыяқлы.\nҚурбанлық ушын сойылатуғын ҳайўанлар ҳǝм олардың сыпатлары: Қурбанлыққа қой, ешки, түйе, сыйыр сыяқлы ҳайўанлардың еркеги де урғашысы да сойылыўы мүмкин. Булардан түйе 5 жас, сыйыр 2 жас, қой ҳǝм ешки 1 жасқа толған болыўы керек. Бирақ қурбанлық нийетинде басқа жǝниўарлардың сойылыўы мысалы: ат ямаса таўық, ғаз ҳǝм сол сыяқлыларды сойыўға болмады.\nМал ҳǝм түйени жети адамға шекем биригип сойыў мүмкин. Бул ҳаққында Пайғамбарымыз с.а.ў: Жобир разияллаҳу анҳудан рǝўият қылынады: «Набий с.а.ў. менен бир сыйырды жети адам атынан, бир түйени жети адам атынан сойдық», деп марҳамат етеди деген екен. Абу Даўыд, Муслим ҳǝм Термизий рǝўияты.\nЕгер мал ямаса түйе жети адам атынан сойылатуғын болса, оның гѳшин бѳлистириўде шамалап емес, бǝлки килограмлап ѳлшеген ҳалда тең бѳлистирилиўи керек. Қурбанлыққа ҳǝр тǝреплеме саламат ҳǝм семиз шарўа маллары сойылады.\nБаро ибн Озибтан нақыл қылынады: Расуллаҳ с.а.ў: «Қурбанлық ушын тѳрт түрли жанлықты сойыў дурыс емес: Қыйсықлығы кѳринип турған жанлық, ақсақлығы кѳринип турған жанлық, кеселлиги кѳринип турған жанлық ҳǝм жүдǝ азғын жанлық», дейди. Термизий рǝўияты.


Qalampir.uz - Туркиянинг энергетика соҳасидаги йирик ширкатлари нега Ўзбекистонга кирмаяпти? Элчи жавоб берди\nТуркиянинг энергетика соҳасидаги йирик ширкатлари нега Ўзбекистонга кирмаяпти? Элчи жавоб берди\n13:39, 05.10.2018 Интервью\nАҳмед Башар Шен бу ҳақда гапираркан масаланинг ҳуқуқий асосларини кўриб чиқиш, қонунчиликка ўзгартиш ва қўшимчалар киритиш кераклигини айтди.\nХабарингиз бор, Ўзбекистон Республикаси Президенти куни кеча электр энергетикасидаги ишлар аҳволини чуқур таҳлил қилиш, соҳани янада ривожлантириш бўйича қўшимча чора-тадбирларни белгилашга бағишланган йиғилиш ўтказган эди.\nБугун мамлакатда энергетика соҳаси, хусусан, нефть, газ, электр энергияси ишлаб чиқариш, соҳани ривожлантириш, эски анъаналардан воз кечиб, жаҳон тажрибасини ўрганиш ва буни татбиқ этиш, соҳада монопол тизимни йўқотиш масаласига ҳукумат даражасида эътибор қаратилмоқда. Айниқса, охирги ҳафтада газ ва электр энергияси, қолаверса, бензин нархининг ошиши ҳақидаги хабар катта шов-шувларга, кенг муҳокамаларга сабаб бўлди.\nПрезидент Шавкат Мирзиёев Туркияда электр энергиясининг 60 фоизи хусусий корхоналар томонидан ишлаб чиқарилишини қайд этиб, Ўзбекистонда бу йўналиш анча оқсаганини таъкидлаганди.\nМаълум, Туркия кун сайин ривожланиб бораётган мамлакатлардан бири. Туркияда энергетика соҳаси жуда барқарор тараққий топиб бормоқда. Бошқалар нефтни қайта ишлаш, оддий газни етказиб бериш масаласида бош қотираётган бир пайтда, Туркиядаги хусусий ширкатлар чиқиндидан газ оляпти, қуёш энергиясини бутун мамлакатга тарғиб этмоқда. Хўш, нега бу ширкатлар энергетикада жуда катта оқсаш кузатилаётган Ўзбекистон бозорига кирмаяпти? Мазкур савол билан Туркия Республикасининг Ўзбекистондаги элчиси Аҳмед Башар Шенга мурожаат қилдик.\n“Инвестиция шундай нарсаки, у бугун истаб, эртага чўнтагидаги 50 миллион долларни бир ишга тикиш дегани эмас. Бундан аввал, туркиялик ишбилармонлар билан бўлган баъзи муаммоли воқеалар бор. Албатта, ҳозир муносабат ўзгарган, лекин ўша даврдан қолган асоратлар бироз сақланиб қолган. Бугунги имижнинг юксалиши эса аста-секинлик билан бўлади.\nТуркиялик инвесторлар мамлакатимизда яқиндагина кузатилган доллар билан боғлиқ муаммолар гирдобида қолдилар. Масалан, 10 миллион доллари бор инвестор пулини биринчи ўринда Туркияда ишлатади, чунки доимий фаолиятда бўлиб турган корхоналарда доллар нархининг кескин ошиб кетиши муаммолар туғдиряпти. Шунинг учун бу йўналишда бироз тўхташ кузатилаётган бўлиши мумкин.\nЎзбекистон айни дамда энергетика соҳасида жиддий ислоҳотларни амалга оширмоқда. Бу ислоҳотлар яқинда ўз натижасини кўрсатади.\nЎзбекистонга келиб иш бошлаш истагидаги ширкатларимиз бўлди. Масалан, қуёш батареясини, табиий газдан электр олишни ўргатмоқчи бўлган фирмалар бор. Кўплари инвестиция киритишни ҳам бошладилар. Улар орасида нарх масаласида ҳануз бир тўхтамга кела олмаганлар ҳам йўқ эмас. Яъни, Ўзбекистон тарафидагилар билан музокаралар давом этмоқда”.\n2011-2012 йиллар атрофидаги воқеаларни турклар, турк корхоналари билан ҳамкорликда ишлаган ўзбекистонликлар яхши эслайди. Ўша вақтларда Ўзбекистонда турк ширкатларига нисбатан антипатия уйғонди. Албатта, бунга етарли асослар бўлгани сир эмас. Шу боис Ўзбекистоннинг Туркия билан муносабатлари бироз совуқлашди. Турк ширкатларининг кўпчилиги Ўзбекистондаги фаолиятини тўхтатди. Бунинг асорати эса ҳануз давом этмоқда.\nЎзбекистон Республикаси Президенти Шавкат Мирзиёев 2016 йилнинг ноябрь ойида Ражаб Тойиб Эрдўған билан учрашувда эндиги муносабатлар бошқа йўлдан боришини ва бунда турк инвесторлари ҳам ҳалол йўлни танлашлари кераклиги, тўғри йўналишдан боришлари шартлиги талабини қўйганди.\nЎзбекистонда инвесторларга ҳеч қачон бугунгидек эътибор қаратилмаган. Шундай бўлса-да, қонунчиликда айрим ечимини кутиб турган масалалар бор. Масалан, ер давлатники экани: бу жуда тўғри, аммо миллионларини сарфлаб, бирор ширкат, меҳмонхона қурган инвестор кун келиб маблағини олиб чиқиб кета олишига қандай ишонсин? Ахир мулкни таги билан кўчириб кетолмайди-ку.\n“Туркиядаги корхоналар давлат-хусусий шерикчилик тизимида кўп йиллардан буён ишлаб келади. Масалан, бирор инвестор мамлакатга келиб кўприк қурса, давлат ўша кўприкдан кунига 1 000 та автомобиль ўтишига, ҳар бир автомобилдан топиладиган маблағга кафолат беради. Агар бирор кун 1 000 та эмас, 998 та машина ўтгудек бўлса, қолган икки автомобилдан қолиши керак бўлган даромадни давлат ўзи тўлаб беради. Ўзбекистонга ҳам давлат-хусусий шерикчилик тизимини ривожлантириш учун ҳуқуқий асос керак.\nТуркиядан келиб, энергетика соҳасида Ўзбекистонга инвестиция киритиб, фаолияти, тажрибасини ўргатадиган хусусий ширкатларга ҳам ҳудди шундай кафолат керак. Давлат қанча вақт биз берган маҳсулотни, яъни электр энергиясини ёки газни сотиб олинишига кафолат беради, қабилидаги саволлар бор тадбиркорларда.\nТуркия кўприклар, тоннеллар, кўплаб шифохоналарни ўзи қургани йўқ. Аксинча, инвесторларга топширди ва уларга кафолат берди. Менимча, Ўзбекистонга ҳам шундай ҳуқуқий сотиб олиш кафолатини бериш амалиёти лозим”.\nМаълумот ўрнида, ўтган бир йил ичида Ўзбекистон-Туркия қўшма корхоналари сони 250 тага ортган.\n"Qalampir.uz" интернет нашри раҳбари\nТеглар:Аҳмед Башар Шен Инвестиция Ўзбекистон-Туркия\nТаниқли мураббий Гиннеснинг рекордлар китобига киритилди\nСурункали касалликми? Яна бир мансабдор пора билан қўлга тушди\n10:26, 30.01.2019 2 531\nПрезидент фармони: янги вазирлик ташкил этилади\n10:12, 30.01.2019 3 180\n15:04, 28.01.2019 5 120\n13:34, 26.01.2019 4 841\n11:18, 23.01.2019 2 065


Довруғи оламга ёйилган воҳа – Сурхон тонги\nБош саҳифа / Спорт / Довруғи оламга ёйилган воҳа\nДовруғи оламга ёйилган воҳа\nИюл 21, 2018\tСпорт Изоҳ қолдириш 912 Кўрилди\nБойсунтоғ, Боботоғ, Кўҳитанг тоғлари орасидаги қадим Сурхон воҳаси азалдан полвонлар юрти, деб таъриф қилинади. Бу эътироф замирида жануб офтобида чиниққан фарзанднинг шижоати ва ғайрати, руҳиятидаги ўктамлик, нуфузли спорт мусобақаларида эришаётган ютуқлари мужассамдир.\nМамлакатимизда истиқлол йилларида жисмоний тарбия ва спортнинг ривожланиши ва иқтидорли авлодни тарбиялашга қаратилаётган эътибор эришилаётган мувафаққиятларнинг бош омили бўлмоқда. Айниқса, жорий йилнинг 5 мартида Президентимизнинг “Жисмоний тарбия ва спорт соҳасида давлат бошқаруви тизимини тубдан такомиллаштириш чора-тадбирлари тўғрисида”ги фармони ва шу асосида қабул қилинган қарорда ҳам соҳани тубдан ислоҳ этиш, истиқболдаги вазифаларни амалга ошириш чора-тадбирлари белгилаб олинганди.\nМаълумот ўрнида қайд этиш лозимки, бугун вилоятимизда спортга оид 22 та таълим муассасаси фаолият кўрсатиб, уларда 16 минг 971 нафар умидли ёш 1 минг 75 та спорт секциясида мунтазам шуғулланишмоқда. Ихтисослаштирилган болалар ва ўсмирлар спорт мактаблари, болалар ва ўсмирлар спорт мактаблари ҳамда футбол мактаб-интернатларига жами 486 нафар малакали спорт мураббийи жалб этилиб, вилоят ва республика терма жамоалари учун муносиб номзодлар тайёрланаяпти.\nВилоят бўйича 4 минг 498 та спорт иншооти мавжуд. Эътиборлиси шундаки, ке- йинги йилларда соҳада хусусий сектор вакилларининг иштирокида 169 та сунъий қопламали кичик футбол майдончаси, 1 та сузиш ҳавзаси, 28 та тренажёр зали ҳамда 9 та аёллар фитнес клуби барпо этилди. Улардан вилоятимиз аҳолиси кенг фойдаланмоқда.\nСпорт турлари бўйича фаолият олиб бораётган 41 та спорт федерацияси ва ассоциациясига ҳомийлар бириктирилиб, миллий, олимпия спорт турларининг вилоятимизда ривожланиши йўлида бир қатор ишлар қилинаётир. Вилоят раҳбариятининг муҳим эътибори ва фаолиятнинг қўллаб-қувватланиши натижасида жорий йилнинг шу давригача воҳамиз спортчилари мамлакат чемпионати ва кубоги баҳсларида жами 342 та медални қўлга киритишди. Шундан 114 та олтин, 105 та кумуш ҳамда 123 та бронза медалидир. Шунингдек, спортчиларимиз томонидан Осиё, жаҳон ва халқаро мусобақа ва турнирларда 23 та олтин, 28 та кумуш ва 22 та бронза медали қўлга киритилди.\nҚувонарлиси, шу йилнинг августида Индонезиянинг Жакарта шаҳрида бўлиб ўтадиган ёзги Осиё ўйинларига 14 нафар вилоятимиз спортчиси йўлланмани қўлга киритишди. Хусусан, енгил атлетика бўйича Ситора Ҳамидова, Сабина Суханова, Фахриддин Ҳамраев, боксда Маҳмуд Гаипов, каратэда Садриддин Сайматов, Барно Мирзаева, Санжар Абдукаримов, камондан ўқ отишда Дилшод Аҳмадов, Зиёд Қудратуллаев, курашда Шермуҳаммад Жандриев, Муҳсин Ҳисомиддинов, Гулнора Сулаймонова, Яҳё Имомов, эркин курашда Бекзод Абдураҳмоновлар мусобақаларда мамлакатимиз шарафини ҳимоя қилишади. Хорватиянинг Умаг шаҳрида спортнинг каратэ турида олтин медаль соҳиби бўлган термизлик Дилдора Алиқулова шу йилнинг октябрида Аргентинанинг Буэнос Айрес шаҳрида бўлиб ўтадиган ўсмирлар ўртасидаги III ёзги олимпия ўйинларига йўлланмани қўлга киритди.\nCпортчиларимизнинг эришган натижалари вилоят ҳокимлиги ва ҳомийлар томонидан доимий рағбатлантириб борилмоқда. Жумладан, Ситора Ҳамидова ва Садриддин Сайматовга икки хонали турар жой уйлари, Баҳодир Жалолов, Муҳсин Ҳисомиддиновларга енгил автомобиль ҳамда бошқа спортчиларимиз телевизор, планшетлар билан тақдирланди. Наврўз умумхалқ байрами ва “Бойсун баҳори” фестиваллари доирасида ташкил этилган миллий кураш мусобақаси ва халқ ўйинларининг ғолибларига ҳам енгил автомобиллар, маиший буюмлар совға қилинди.\nВилоятимиз мезбонлигида нуфузли спорт беллашувларини ўтказиш ҳам анъанага айланган. Спортнинг дзюдо, турон якка кураши, таэквандо ВТФ турлари бўйича республика чемпионати ва кубоги юқори савияда ўтказилгани шунга мисол бўла олади. Спорт ишқибозларининг олқишига сазовор бўлган нуфузли бокс байрамининг Термизда ўтказилиши шубҳасиз катта воқеа бўлди. Шу куни “Алпомиш” спорт саройида бокс бўйича “Uzbеk Tigers” жамоаси бутунжаҳон бокс сериалари (WSB) VIII мавсумдаги 5-6 турларини Венесуэлланинг “Caciques Venesuela” жамоасига қарши ўтказиб 9:1 ҳисобида ишончли ғалабани қўлга киритди. Дарҳақиқат, куннинг энг қисқа ва ҳаяжонли жангини воҳадошимиз Баҳодир Жалолов ўтказиб, рақибини бир зарбадаёқ нокаутга учратгани мухлисларни ҳайратга солди. Алпомишлар афсона эмаслигига яна бир карра ишонч ҳосил қилдим. Баҳодирнинг қатор ана шундай ютуқлари туфайли ҳам Президентимиз қарорига кўра, янги таъсис этилган “Мард ўғлон” давлат мукофоти билан тақдирланди.\nСпортдаги натижалар ва марралар доимо янги авлоднинг интилувчан ёшлари томонидан ўзгартириб борилади. Шу маънода спортимизнинг эртанги қиёфаси ва савияси бугунги ёшларга кўп жиҳатдан боғлиқ. Уч босқичли спорт беллашувларининг биринчиси — “Умид ниҳоллари” мусобақасининг бу йилги саралаш баҳслари ҳам таассуротларга бой бўлди. Айниқса, якунда ғолиб Денов жамоасига “Дамас” автомашинаси, совриндорлар Термиз шаҳри вакилларига телевизор, қумқўрғонлик ёшлар кампьютер жамланмалари билан тақдирланди. Уларга Жисмоний тарбия ва спортни ривожлантириш жамғармаси томонидан махсус спорт кийимлари топширилди. Жамғарма маблағлари ҳисобидан “Сурхон” спорт мажмуасида, Термиз шаҳар болалар ва ўсмирлар спорт мактабидаги “Дельфин” сузиш ҳавзасида реконструкция ишлари бажарилмоқда. Қизириқ тумани 2-болалар ва ўсмирлар спорт мактаби қошида янги спорт зали қурилиб, минг ўринли трибуна, футбол, баскетбол майдонлари реконструкция қилинаяпти. Шунингдек, туман болалар ва ўсмирлар спорт мактаблари ва “Сурхон” спорт мажмуаси спорт жиҳозлари билан таъминланмоқда.\nЖамоамиз билан воҳамизда спортнинг оммалашуви ҳамда ривожланишига, олдимизга қўйилган вазифаларни изчил бажарилишини таъминлашга бор куч ва имкониятларимизни ишга соламиз.\nвилоят жисмоний тарбия\nва спорт бошқармаси бошлиғи\nОлдинги Айтганларинг эртакдамиди…?\nКейинги Янги концепция нимадан далолат?


«Биз ўтган ҳафта қирғиз томонидан жавоб олдик, у ерда маъсул қўмита раҳбари тайинланган, икки томонлама музокаралар олиб бордик ва эришилган версияни давлат идораларига юбордик. Янги йилгача барча ишларни амалга оширсак, январь ойининг биринчи ярмида Қирғизистон билан тегишли битимни имзолаймиз, деган умидаман. Бу дегани февраль ойида, биринчи навбатда бензин экспорт қилиш имкониятига эга бўлишимизни англатади», - дея таъкидлади вазир.\nҚозоғистон ҳозирча дизель ёқилғини экспорт қилиш ниятида эмас. Бунинг учун эса, аввалига вазирлик мамлакатдаги ёқилғи эҳтиёжини ўрганиши, қўшни давлатга «яширин» ёқилғи ўтказилишини тўхтатиши керак бўлади.\n«Бизнинг фикримизча, талаб қондирилиши борасидаги имкониятларимиз 120%ни ташкил қилади, аммо биз ҳамма нарсани ҳисоб-китоб қилаяпмиз. Шу сабабли дизел ёқилғи масаласида Молия вазирлиги билан биргаликда бошқа қарор қабул қиламиз. Биз чегараларга постлар қўямиз, бу постлар экспортдан аввал назоратни кучайтиради. Мен ўз қарорим билан дизел ёқилғиларини автомобил транспортида олиб чиқилишини тақиқлайман», - дея қўшимча қилди Бозумбаев.\nУчта йирик нефтни қайта ишловчи завод модернизация қилинганидан сўнг Қозоғистонда ортиқча Ёқилғи-Мойлаш махсулотлари(ЁММ) пайдо бўлди, республика ортиқча маҳсулотларни хорижга экспорт қилмоқчи. Ҳозирча Қирғизистонга биргина Россия ёқилғи етказиб беради. Қирғизистон ҳар йили 1 млн тонна ЁММни ишлатади.


Ўзбеклар асл фарзандларининг ҳокини ўзбек тупроқларига олиб келмас эканлар, миллат деб ҳисобланолмайдилар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:07 - Ўзбеклар асл фарзандларининг ҳокини ўзбек тупроқларига олиб келмас эканлар, миллат деб ҳисобланолмайдилар\n“Ҳаракат” сайтида 2015 йил 4 декабрда қуйидаги хабар ва шоир Эргаш Булоқбошининг “Салом Туркистон (Ватанга атаб)” номли шеъри эълон қилинган эди. Ҳозир фақат Ўзбекистонда эмас, бутун дунёда, миллат тушунчасини ҳам унутган ўзбеклар авлоди етишди. Бу авлодни миллат деб ҳам бўлмайди, оддий пода. Улар Эргаш Булоқбошини билармидилар. Аммо, бизнинг вазифамиз Эргаш Булоқбоши каби асл ўзбекларнинг борлигини эслатиш, подани қайтадан миллат қилишдир. Мана ўзбекнинг улуғ фарзанди Эргаш Булоқбошининг “Салом Туркистон (Ватанга атаб)” номли шеъри ва “Ҳаракат”нинг унга берган изоҳлари.\nЭргаш Булоқбоши: Салом Туркистон (Ватанга атаб)\nАссалому алейкум, улуғ Туркистон,\nЮртлар ичра тенги йўқ, ягона жаҳон.\nЮзинг тўлиқ шуълага, гўё олтин нур,\nЎтмишингни достони қават-қаватдир.\nБорми эди ўтмишда сендан ҳам ортиқ,\nЁки шоҳлик, хоқонлик ёки амирлик,\nБорми эди дунёда сандан ҳам ёриқ,\nБой, бадавлат мамлакат, ҳусни чиройлик.\nСаломим-ла ушбуни, мендан армуғон,\nҚабул этгин меҳримдан куйладим баён.\nСен улуғсан, қоматинг чексиз бепаён,\nАммо сенга ўзгалар берди кўп зиён.\nКўзим тўла муҳаббат, қаршингда туриб,\nТикиламан ҳуснингга қалбим жўш уриб.\nЎнг қўлимдир кўкракда, сенга эгиб бош,\nСалом бермоқ ғурурим, макони қиёс.\nСалом эй муҳташам юрт, мушкулдур ҳолинг,\nҲақсизлик азобида қийналди жонинг.\nАммо ҳақ ғолиб келар, топар кимлигинг,\nБўлар халқинг ҳур, озод, гуллар диёринг.\n"Ҳаракат" таҳририятидан (2015 йил): Бу шеър ғурбатда яшаб, мустақилликдан кейин ғурбатда оламдан ўтган буюк шоиримиз Эргаш Булоқбоши тарафидан 1961 йилдан аввал ёзилган. Балки, у қачон ёзилгани бошқа манбалардан кўрсатилгандир, аммо биз уни шоиримизнинг 1961 йили Анқарада лотин харфлари билан чоп этилган "Гуллар макони" шеърлар тўпламидан олдик. Демак, табиий, шеър 1961 йилдан аввал ёзилган, аммо китобда биринчи ўринга қўйилган. Биринчи ўринга қўйилиши тасодифий эмас албатта, чунки Эргаш Булоқбоши озод Туркистон орзуси билан яшаган инсондир.\nСССР парчалангандан кейин Туркистон мамлакатлари, жумладан, Ўзбекистон мустақил бўлди, аммо Эргаш Булоқбоши каби фарзандларига қучоқ очмади. Натижада улар Ватандан узоқда оламдан ўтдилар, ўша ерларда тупроққа берилдилар. 1995 йили 85-чи ёшида оламдан ўтган Эргаш Булоқбошининг қабри Вашингтондаги мусулмонлар қабристонидадир.\nЎзбеклар бундай фарзандларининг ҳокини бошга қўйиб олиб келиб, муқаддас ўзбек тупроқларига қўймас экан, ҳеч қачон миллат деб ҳисобланиш ҳаққига ҳам эга бўлолмайдилар.\n"Ҳаракат" таҳририятидан (2017 йил): Миллатимизнинг буюк фарзандлари Вали Қаюмхон Ота, Боймирза Ҳайит, Эргаш Булоқбоши, Рўзи Назар, Абдуманноб Пўлат кабилар ғурбатда яшаб, ғурбатда оламдан ўтдилар ва ўша ерларда тупроққа берилдилар. Ўзбек миллатининг бош душмани, тожик аслли ҳаромий Ислом Карим замонида миллатимизнинг улуғ фарзандларининг ҳокини муқаддас ўзбек тупроқларига олиб келиш ҳақида гапириш ҳам мумкин эмасди. Хўш, тожик эмаслигини гапираётган Шавкат Мирзиё нима қилмоқчи?


Магазинга бориш хавфли-ми? Иммунолог барчасига жавоб беради / CHAMPIONAT.asia\n12:15Карикатура: Пепе "Порту"да нималар билан машғул? 3 11:50Депай ва Ауар "Лион"дан кетишни хоҳлаяпти 1 11:27Карикатура: Марселонинг келажаги нима бўлади? 2 11:00Манжукич "Милан" билан шартнома имзолаш учун Италияга келди 0 10:32Ўтган мавсумни Беларусь чемпионатида ўтказган Ҳумоюнмирзо Иминов: "Пахтакор"да қолиш ниятим бор" 4 10:26Бенатиа А Серияга қайтади 0 10:01Пирло "Интер"га қарши ўйиндаги мағлубият ҳақида: "Бу менинг "Ювентус"даги фаолиятим давомида энг ёмон ўйин бўлди" 9 09:38Карикатура: Яна ким Нойерга пенальти тепишни хоҳлайди? Тер Штеген vs Нойер 1 09:16Ана холос! Месси 12та ўйингача дисквалификация қилиниши мумкин 40 08:53Аркадиуш Милик янги клубига ўтишга яқин 2 08:30Шукурулло Исҳоқовга таъзия билдирамиз 5 08:17Алли ўзининг ПСЖга ижарасини талаб қилмоқда 1 08:15А Серия. "Интер" - "Ювентус" 2:0 6 08:10Испания Суперкубоги финал. "Барселона" - "Атлетик Бильбао" 2:3, Месси қизил карточка олди 7 08:05АПЛ. "Манчестер Сити" - "Кристал Пэлас" 4:0 0\nМагазинга бориш хавфли-ми? Иммунолог барчасига жавоб беради\n15 июл 2020 13:00\nТеглар : коронавирус\nАвтобус бекатида йўталиб ёки аксираётган инсон мен учун қанчалик хавфли бўлиши мумкинми?\nРесторанларга бораверсам ёки жамоат транспортларидан фойдалансам бўладими?\nСекин-аста бутун дунё аҳли карантин ҳолатидан чиқиб, нормал ҳаёт тарзига ўтмоқда. Одамлар жамоат жойларига, одатий ишларига қайтмоқда. Бу эса коронавирус инфекциясини юқтириб олиш хавфини оширадигандек. Шу ўринда, эпидемиянинг иккинчи оқими бўлмасмикан деган савол туғилади.\nБиз Дортмутдаги Массачусетт университети иммунологи Эрин Бромидж билан Covid-19 дан қандай сақланиш мумкинлиги борасида суҳбатлашдик.\nСупермаркетга бориш ёки уйга буюртма қилиш эпидемия даврида қанчалик хавфли?\nБарчасини бузиб ташлаб, бошидан қуриш. Изоляция талаблари одатларимизга қанчалик таъсир қилди ва яқин келажакда бу жараён қандай давом этади? Коронавирус ҳақида нималарни билишимиз зарур? Асосий саволларга жавоблар:\nДоктор Бромидж эпидемиология ва инфекцион касалликлар курсидан дарс беради ва ҳозирги пандемиянинг илк давридан ривожланиш жараёнини синчковлик билан кузатиб келмоқда. У айнан шу касаллик бўйича мутахассисликдан кўра, илмий билимларни тарқатишда самарали иш олиб борувчи инсон ҳисобланади. Унинг коронавирус билан боғлиқ хавфлар ҳақидаги блогини 16 миллион инсон ўқиган. У ҳеч бўлмаса қисман нормал ҳаёт тарзига қайтганда нималарга эътибор бериш ва қандай йўл тутиш ҳақида қуйидагиларни маслаҳат беради.\nИнфекцияни қаерда юқтириб олиш мумкин?\nДоктор Бромиджнинг айтишича, кўпчилик одамлар ўз уйларида мунтазам алоқада бўлган бошқа оила аъзолари орқали касалликни юқтириб олмоқдалар.\nУйдан ташқаридачи? Ҳар кунлик хиёбондаги сайр биз учун хавф туғдирадими? Мисол учун, ниқоб тақишдан бош тортган "ақлли" - менга касални юқтириши мумкинми?\nЖуда қийин, дейди профессор.\n"Очиқ ҳавода вирус чекланмаган тарзда сочилиб кетади, - тушунтиради у Би-би-си вакилига берган интервьюсида. - Инсон чиқарган нафас (ундаги микро-элементлар ҳам) жуда, жуда тез йўқ бўлиб кетади".\nЯъни, катта эҳтимол билан, сизга етиб келган вирус миқдори, касалланишингиз учун камлик қилади.\n"Сиз касал бўлиб қолишингиз учун организмингизга инфекциянинг маълум миқдори тушиши керак - SARS-CoV-2 вирусининг мингдан ортиқ зарралари. Бу баҳо MERS ва SARS тадқиқотлари натижаларидан келиб чиққан", - ёзади у ўз блогида.\nҲа, югургани чиққанлар тез-тез ва чуқур нафас оладилар, лекин улар ёнингиздан ҳам тезда ўтиб кетадилар.\nАниқ рақамлар йўқ ва муҳокама мавзусилигича қолмоқда. Аниқ жавоб учун тажриба натижалари зарур, лекин жараённинг умумий ҳолатини тасаввур қилишимиз мумкин. Бу ерда асосий масала сиз керакли миқдордаги инфекцияни турли йўллар орқали "тўплашингиз" мумкин. "Битта нафасда мингта вирус элементлари ёки юзтадан ўнта нафасда ва ёки ўнтадан вирус элементи юз маротаба нафас олганда. Фарқи йўқ. Ушбу жараёнларнинг ҳар бири сизни касалликка олиб бориши мумкин", — тушунтиради доктор Бромидж.\nБундан келиб чиқадики, касалланган инсон билан қисқа мулоқотда, у зарур масофани сақламаса ҳам, сиз касални юқтириб олишингиз қийин — организмингизга "керакли" миқдордаги инфекция етиб бормайди.\nҚандай ҳолларда чиндан ҳавотир олиш зарур?\nКасаллик белгиси бор инсонлар\nЙўтал ва аксириш чиндан инфекцияни тарқалишига сабаб бўлади, лекин бу турлича юз беради.\nЙўталганда инсон бир мартада уч минггача зарраларни 80 км/с тезлик билан ташқарига чиқаради, дейди доктор Бромидж. Уларнинг аксарияти оғирлиги сабаб пастга тушиб кетади, лекин баъзилари ҳавода қолиши ва хонанинг нариги бошигача етиб бориши мумкин. Агар сиз фойдаланаётган лифтдаги инсон йўталмасдан аксираётган бўлса, хавф 10 баробар ортади. Бир марта аксириш — бу ўртача 30 минг зарра ва улар 320 километр соат тезликда ҳаракатланади ҳамда улар янада кичикроқ бўлгани учун янада узоқроққа етиб бора олади.\n"Агар инсон касалланган бўлса, йўталганда ёки акса урганда ҳар сафар у 200 миллионга яқин вирус зарраларини чиқаради", — таъкидлайди доктор Бромидж.\n"Агар сиз бир инсон билан юзма-юз суҳбатлашаётганингизда, у бевосита сизга қараб йўталса ёки аксирса, табиийки, организмингизга бемалол мингга яқин инфекция зарраси етиб келиши мумкин", — аниқлик киритади эксперт.\nАгар сиз йўтал ёки аксирган вақтда бевосита у ерда бўлмаган бўлсангиз ҳам, хавфдан ҳоли эмассиз. Баъзи зарралар бир неча дақиқа ҳавода қолиши ва хонада "сайр қилиб" юриши мумкин.\nКасаллик асоратларисиз вирус тарқатувчилар\nОдатда, кўчада вирусни касаллик белгилари учрамаган инсондан юқтириб олинади. Биз биламизки касаллик юқтириб олган инсон дастлабки беш кун ҳеч қандай асоратларсиз касалликни бошидан ўтказади. Баъзиларда эса ушбу симптомлар кейин ҳам буткул билинмайди. Вирус зарралари атмосферага оддий нафас олишда ҳам чиқади. Лекин уларнинг миқдори қанча бўлади?\n"Бир марта нафас чиқарганда 50 дан 5000 гача зарра ажралади. Уларнинг аксарияти секин ҳаракатланади ва жуда тез ерга тушиб кетади", — дейди доктор Бромидж.\nИнсон бурнидан нафас олиб чиқарганда ушбу зарралар сони кескин камаяди!\n"Бурун — бу қўшимча фильтр ва ҳаво вертикал йўналишда пастга йўналади. Шу тариқа, ажралиб чиқаётган патогенлар - вирус зарралари сони - нисбатан кўп эмас, — дейди мутахассис. — Шунингдек, оддий нафас олиш ва чиқаришда ҳаво ортиқча босимсиз чиқади ҳамда пастки нафас йўлидаги вирус зарралари ҳаракатга келмайди".\nНафас чиқарганда SARS-CoV-2 вируси (ҳозирги коронавирус, Covid-19"ни юзага келтирувчи вирус) қанча миқдорда ажралиши номаълум. Лекин профессор Бромидж тадқиқот маълумотларига таяниб, оддий гриппда касал бўлган инсон дақиқасига 3тадан 20тагача вирус заррасини чиқаришини маълум қилган.\nАгар ушбу маълумотлар тўғри бўлса, сиз Covid-19 юқтириб олган одам билан мулоқотда 50 дақиқа тўхтовсиз у чиқарган нафасни (ундаги вирус зарраларини) нафас олиш орқали организмингизга ютишингиз талаб этилади. Шундагина сиз инфекцион миқдор мингга яқин заррани "тўплайсиз" (барча маълумотлар ва рақамлар тахминий).\nХулоса қилиб айтиш мумкинки, инфекция ташувчи билан бир хонада бўлган тақдирда ҳам инсон касални юқтирииб олиш имконияти жуда паст, агар у сизга қараб йўталавермаса ёки аксирмаса.\nШундай бўлса-да, касалликни уйдан ташқарида юқтираётганларнинг аксариятида симптомларсиз касалланганлар билан алоқа натижасида бу амалга ошмоқда.\nАгар сиз юзма-юз суҳбатлашаётган бўлсангиз, хавф 10 баробар ортади, — ёдга солади Бромидж.\nСўлак, баланд овозда гапириш, бақириш ва куйлаш атмосферага вируслар тарқалиши учун айни муддао.\n"Бақирсангиз ёки қўшиқ куйлашни бошласангиз — зарралар олдингиздаги ҳудудга "ҳужум бошлайди". Эътиборлиси, бу жараёнда ажралиб чиққан вирус зарралари нафас олиш тизимининг энг тубидан чиқиб келгани сабабли айниқса хавфли ҳисобланади, — дейди мутахассис. — Умуман олганда, нафас чиқараётгандаги исталган кучаниш ҳаво ифлосланишига олиб келади".\nҚандай жойлар айниқса хавфли?\nТабиийки, энг хавфли вариант бу касби туфайли касалланганлар билан мулоқотда бўладиганлар. Аммо шу билан бирга одамлар кўп тўпланадиган жойлар ҳам хавфли ҳисобланади. Доктор Бромидж кўнгил-очар тадбирлар, дискотекалар, дафн маросимларини алоҳида таъкидлайди.\nУшбу вазиятларнинг ҳар бирида вирусни юқтириб олиш хавфи юқори, чунки сиз ёпиқ жойда эҳтимолий вирус ташувчи билан узоқ вақт қолиб кетасиз.\n"Ҳаттоки айнан касалланган инсон сиздан тахминан 15 метр масофада турган бўлса ҳам узоқ вақт давомида сиз "керакли" миқдордаги вирусни қабул қилиб улгуришингиз мумкин", — дейди олим.\nСтоматологлар балки орамизда у қадар кўп эмасдир, лекин улар алоҳида хавфли гуруҳ вакили ҳисобланишади.\n"Шунчаки стоматолог иш жараёнини эсланг, кўз олдингизга келтиринг. Маъмурият ўз ходимлари хавфсизлигини таъминлаш учун ишни қандай йўлга қўйиш борасида яхшилаб бош қотириши лозим, сабаби биринчи навбатда стоматолог касалланиши мумкин", — дейди доктор Бромидж.\nУшбу хавфли гуруҳнинг яна бир вакили — ўқитувчи ва мураббийлар.\n"Ўқитувчи ва мураббийлар одатда ёши улуғ инсонлар бўлишади ва узоқ вақт бир хонада ёшлар гуруҳи билан қолишга мажбур. Бу каби иш жойларини хавфсиз қилишни обдон ўйлаб кўриш керак", — таъкидлайди эксперт.\nОчиқ ҳавода ва ёпиқ хонада\nБромиджнинг сўзларига кўра, кўпчилик бўлиб касалликни юқтириб олганларнинг жуда кам қисми очиқ ҳавода юз берган. Шамол ва кенглик вирус концентрациясини йўқотади, қуёш нури, жазирама ва намлик эса унинг "умрини" қисқартириши мумкин. Масофани сақлаш ва "гапни қисқа қилиш" орқали сиз вирусни юқтириб олиш хавфини янада камайтирган бўласиз.\nАммо баъзи ёпиқ иншоотлар жуда хавфли, айниқса одамлар зич жойлашиб, яқин турган ҳолда суҳбат қурадиган тадбирлар, қўшиқ айтишлар ва бақир-чақир учрайдиган жойларда керакли масофани сақлаш бироз мушкул вазифа. Вентиляция тизими ёмон ва кондиционер ҳавоси хизмат қиладиган хоналар, жойлар ҳам муаммо келтириб чиқариши мумкин.\nДўконларчи? Масофани сақлаб, бир жойда узоқ қолиб кетмасангиз, дўкон ёки супермаркетга ортиқча қўрқувсиз боришингиз мумкин.\nКоронавирус пандемияси билан боғлиқ чекловлар енгиллаштирилганда ҳам биз у ёки бу машғулотнинг қанчалик зарарли бўлиши мумкинлиги ҳақида ўйлаб кўришимиз зарур, маслаҳат беради Бромидж. Ёпиқ жойга отланар экансиз, у ернинг кенглиги, бир вақтда ўша жойда тўпланадиган одамлар сони ва сиз у ерда қанча вақт қолишингизни чамалаб кўринг.\n"Агар сиз ҳаво алмашиб турадиган, одамлар унча кўп бўлмаган жойда бўлсангиз, вирусни юқтириб олишингиз қийин, — дейди олим. — Агар сиз очиқ офисда ишласангиз, унинг ҳудуди, одамлар сони ва вентиляция тизимига эътибор қаратиш лозим. Агар ишингиз юзма-юз контактлар ва қўшимчасига баланд овозда гаплашиш ва бақириб қолишни талаб қилса, яхшилаб ўйлаб кўринг".\nМисол учун, савдо марказига келган мижоз учун одамлар жуда кўп бўлмаса ва марказ ҳудуди катта бўлса ортиқча ҳавотирга ўрин йўқ. Омбор ишчиси учун хавф кўпроқ. Сабаби у деярли бутун кунини бир жойда ўтказади. Очиқ ҳавода вируслар тезроқ кучини йўқотгани сабаб, уни юқтириб олиш имконияти жуда паст, лекин вирус зарралари миқдори ва вақт ҳақида унутманг, — дейди профессор.\n"Ҳозиргача биз вируснинг ҳаво орқали юқиши ҳақида гапирдик, лекин ушбу зарралар исталган жойга тушиб ўрнашиб олиши мумкинлигини ҳам унутмаслик лозим. Қўлингизни мунтазам ювиб юринг ва юзингизга тега кўрманг", — уқтиради Бромидж.\nҲа, яна бир гап, вақтинча туғилган кун тортидаги шамлардан воз кечган маъқулроқ.\nПочеттино коронавирусга чалинди 3\n"Лорьян"нинг 11 нафар футболчиси коронавирусга чалинди 0\nАПЛ - бу яхшиликлар лигаси. 2020 йилда клублар ва футболчилар тарихдаги энг катта хайрия марафонини ўтказишди 8\nЗидан изоляцияга олинди 2\nАПЛ клуби базаси коронавирус туфайли ёпилди 9\n“Ювентус”нинг яна бир аъзоси коронавирусга чалинди 1\nБританияда учинчи маротаба карантин қоидалари кучайтирилди. АПЛ давом этадими? 5


Анхело Энрикес: "Мен олдинга қараб боришни хоҳлайман" / CHAMPIONAT.asia\n03:00Olamsport: Теннисчимиз Australian Open'да иккинчи даврага чиқди, "Дэвис Кубоги". Ўзбекистон терма жамоаси кимга қарши бошлайди? 0 02:42Гвардиола жамоаси чемпион бўлиши учун нечта учрашувда ғолиб чиқиши кераклигини айтди 7 02:19Германия чемпионати. Аутсайдер “Кёльн” кетма-кет учинчи ғалабасини нишонлади 2 01:04Антонио Конте: “Биз бугун аъло даражада жамоавий ўйин кўрсатдик” 8 00:40Жозе Моуриньо: “Ўйлашимча, Алексис “МЮ”га ўтади, аммо...” 13 00:26АПЛ. “Манчестер Сити” рақиб дарвозасига учта гол урди ва ўзи ҳисобини уч очкога тўлдирди 5 00:18“Бордо” янги бош мураббийи номини эълон қилди 1 00:12“Неймар “Лион”га қарши баҳсда “ПСЖ”га ёрдам бера олмайди 7 23:08“Пахтакор” Туркиядаги сўнгги назорат учрашувни ғалаба билан якунлади 41 22:58Испания чемпионати. “Атлетико” ўз уйида ғалабани сақлаб қола олмади 5 22:53Германия Бундеслигаси. “Фрайбург” “РБ Лейпциг” устидан иродали ғалабага эришди, “Байер” “Хоффенхайм”га имконият қолдирмади ва бошқа натижалар 3 22:22Англия чемпионати. “МЮ” сафарда, “Арсенал” ўз уйида ғалабага эришди ва бошқа натижалар 22 21:53Жавоҳир Соҳибов ва россиялик футболчи "Навбаҳор"га келди 30 21:38Дунёнинг энг қиммат ярим ҳимоячилари 31 20:59Карикатура: Антонио Конте Диего Костасиз қийналмоқда 13\nАнхело Энрикес: "Мен олдинга қараб боришни хоҳлайман"\n08 авг 14:07\n"Манчестер Юнайтед" клуби ҳужумчиси Анхело Энрикес, ўзининг биринчи жамоа таркибида дебют учрашуви ҳақида тўхталиб ўтди.\nЧили терма жамоаси аъзоси 19 ёшли ҳужумчимиз "АИК" клубига қарши баҳсда жароҳат олган Нанининг ўрнига майдонга туширилди ва иккинчи бўлимда жамоамиз ягона голига муаллифлик қилди.\nЭнрикес ўйиндан сўнг жуда бахтиёр эди ва ўйин борасида фикрларини билдириб, қўлидан келганича маҳоратини ишга солишга ҳаракат қилишини айтди.\n"Биринчи жамоа таркибида ҳаракат қилиб ўз номимга гол ёздириб қўйиш, бу мен учун буюк онлар бўлди" - дейди Энрикес клуб расмий сайтига берган интервюсида.\n"Биринчи жамоа билан биргаликда машғулот ва бирга вақт ўтказиш бу фантастика. Мен улардан кўп нарса ўрганмоқдаман".\nЭнрикес шунингдек ҳали Давид Мойес билан "Олд траффорд"да қоладими ёки бўлмаса ўтган мавсумнинг иккинчи қисмида "Уиган" клубида тўп сургани каби ижарада тўп сурадими бу тўғрисида ҳали гаплашиб кўрмаганлигини айтди.\nЧилилик ҳужумчи ўтаётган дақиқанинг ҳар бир онидан лаззат олаётганини ва Англия Суперкубоги учун "Уиган"га қарши кечадигон баҳс у учун муҳим аҳамиятга эканлигини таъкидлади.\n"Уиган" менинг қалбимда муҳим жой олган ва бу учрашув мен учун муҳим аҳамиятга эга. Мен учрашувни интиқлик билан кутмоқдаман ва умид қиламанки биз керакли натижани қўлга кирита оламиз" - дея қўшимча қилди.\n"Менинг "Уиган" клубида ўтказган вақтларим менинг фойдамга хизмат қилди. Мен катта тажриба тўпладим ва биринчи жамоанинг бошланғич таркибда муҳим Премьер Лига ҳамда Англия Кубоги баҳсларида майдонга тушиш нима эканлигини ҳис қилдим. Энг асосийси, мен Премьер Лига дунёдаги энг яхши чемпионатлардан бири эканлигини билдим. Бу ерда ҳар бир учрашувда майдонда бор кучингни бериб ҳаракат қилишинг зарур".\n"Мен олдинга қараб боришни хоҳлайман, бунинг учун машғулотларда мен қўлимдан келганича иштирок этиб боришим зарур" - дейди Энрикес.


Қабристонда ўрнатилган «Адолат». Telegram’да сайлов муҳокамаси - Daryo\n14:59, 23.10.2019 58694\nҚабристонда ўрнатилган «Адолат». Telegram’да сайлов муҳокамаси\nЖамиятда нимаики муҳим ҳодиса рўй берса, ижтимоий тармоқлар ва оммавий мессенжерлар уни нишонга оляпти. Бир ҳафта дунёдан узилиб қолган ўзбекистонлик ҳам, мана масалан, бизнинг Telegram-каналимизни титкилаб чиқса, ижтимоий ҳодисалардан хабардор ҳар қандай одам билан тенг маълумотга эга бўлади.\nTelegram’да сўровномалар ўтказиш оммалашиб кетди. Бир мавзу бўйича турли «отахон» каналларда ўтказилган сўровномаларни йиғиб, материал тайёрлашни илгари ҳам тажриба қилиб кўрган эдик. Келинг, бу гал яна уриниб кўрамиз. Навбатдаги нишон – декабрь ойида бўлиши кутилаётган парламент сайлови.\nХабарингиз бор, декабрь ойида парламентга сайловлар кутиляпти. Партиялар қизғин ташвиқотларни бошлаб юборди. Telegram’да ҳам шу мавзу трендда. Турли каналлар бу мавзуга турлича муносабат билдирмоқда. Қуйида мисоллар келтирамиз:\n230 миллиард сўм = 24 миллион доллар – Партиялар сайловига бюджетдан шунча пул ажратилар экан.\n2 400 бола ўқиши мумкин бўлган энг замонавий мактаб ёки 5 000–10 000 киши ўқиши мумкин бўлган ўзимиз ўрганган мактаблар; ;)\n1 000–15 00 оила учун хонадонлар;\n3 500 та Spark автомашинаси;\n2 300 тадбиркорга 100 миллион сўмдан кредит;\n230 000 оилага 1 миллион сўмдан моддий ёрдам;\nҳеч бўлмаса минглаб ойлиги берилмаётганларнинг меҳнат қилиб топган ҳақини бериш мумкин эди...\nҲисоб-китоблар тахминий, чунки ҳали бери ваъда қилинган «Очиқ бюджет» лойиҳасини кўрмадик ва қаерга қанча бизнинг маблағларимиз сарфланишини билмаймиз.\nҲа-я, 230 миллиард сўмга тахминан 2 миллиард дона қизил аччиқ қалампир сотиб олса бўлади. Шунда баъзиларнинг ишлаш унумдорлигини ошади, менимча. ?\nСайтимизнинг ҳаммага таниш фотограф хоними Мадина Нурман ўз Telegram-каналида кичик сўровнома ўтказибди.\nШунингдек, у сайлов кампаниясига бевосита алоқадор кишилар учун «жестлар» борасида қўлланма ҳам тақдим қилди.\nЭлдар Асанов ҳам каналида шахсан ўзи ЎзЛиДеП раиси билан қилган суҳбатини эълон қилди. Суҳбат сайтимизда ҳам видео ва матнли шаклда эълон қилинди. «Кўп гўшт ейиш мавзуси эсингиздами? Шу гаплари билан машҳур бўлган Актам ака Ҳайитов билан интервью қилдик. Хайп мавзу туфайли шуҳрат топганларига қарамай, менда ақлли ва оғир-босиқ киши сифатида таассурот қолдирди», деб ёзади Элдар ака.\nЯна бир хабарлар сайтининг Telegram-каналида ҳам қайси партияга овоз бериш масаласида сўровнома ўтказилди. Иштирокчиларнинг 53 фоизи ҳеч қайси партияга овоз бермоқчи эмас экан.\nҲуқуқшунос ва блогер Хушнудбек ўз каналида эълон қилган сўровнома иштирокчиларининг 34 фоизи ҳеч қайси партияга овоз бермоқчи эмас.\nХудди шу сўровнома натижалари ҳақида бошқа бир блогер Нозим Сафари ўз каналида пост қолдирган:\nХушнуд Худайбердиев ўтказган сўровноманинг бир қизиқ жиҳати эътиборимни тортди. «Сайловларда қайси партияга овоз бермоқчисиз» саволига 34 мингга яқин респондент жавоб берган.\nПартиялар ўртасида биринчи ўринни 25 фоиз овоз билан ЎзЛиДеП қўлга киритган. Иккида Миллий тикланиш (9 фоиз), учинчи ўринда Адолат (8 фоиз). Сўнгги икки позицияда ХДП (3 фоиз) ва Экопартия (3 фоиз). 14 фоиз овозни эса «Партияга эмас, номзодга боғлиқ» варианти қўлга киритган.\nЭнг қизиғи, энг кўп овозни «Ҳеч қайсисига» жавоби йиққан. 38 фоиз! Бу қарийб 13 минг одам биргина Telegram’нинг ўзида ҳеч қайси партияга овоз бермаслигини билдирган дегани. Жуда катта рақам. Нега одамларнинг аксариятида партияларга нисбатан ишончсизлик ўрнашган? Бунинг илдизи жуда чуқур. Фаол сайловлар бўлгани яхши. Ҳа. Лекин абсентеизмнинг бундай юқори даражаси партиявийлик тизими легитимлигини гумон остида қолдиради.\nКучли давлатнинг кучли парламенти бўлиши керак. Давлат суянадиган учоёқнинг бири парламентаризм. Қолган иккиси суд ва ижро. Оёқлар баланси ўзаро йўқотилса, муаммолар кўпайгандан кўпаяверади. Битта ҳал этилган муаммо олдидан учта янгиси ўсиб чиқаверади. Улар ўртасидаги мувозанатгина давлатни ва жамиятни дзен нуқтасига чиқаради.\nЎзбекистонга кучли парламент, кучли партиялар керак. Ғўзапоялар билан қуролланиб, бир бирига пахта отиб, ваҳшатли муҳораба уюштирмайдиган партиялар керак. Ғоялар кураши керак, майда маишатчилик эмас. Қонунчилик ва назоратни тўлиқ қўлга ола биладиган мустақил механизм керак.\nХалқ партияларга суянади. Ҳозирда эса суянчиғини ёқотгандек гўё. Халқ зеҳнида аполитизм баланд. Эски даврлар руҳияти аримаган. Жамоатчилик ҳам бир қадам олдинга ташлаб юртимизда бўлаётган сиёсий жараёнларга қизиқа бошлаши керак. Шунда сайловда партиясига қараб эмас номзодига қараб муносиблар депутат бўлса ҳам бир нави.\nЯна кўплаб Telegram-каналларда қуйидаги расм айланиб юрибди. Бу қизлар ҳақидаги муҳокамаларга эса тўхталишнинг, менимча, ҳожати бўлмаса керак.\nҚабристонда ўрнатилган «Адолат» ҳам кўпчиликнинг асабига тегиб улгурди.\nКўпгина депутатларнинг тушираётган қовунлари-ю яна бошқаларининг кўрсатаётган фидойиликлари қайсидир партияни обрўсизлантирса, бошқасини кўкка кўтаряпти. Бир каналда айтилганидек, Экопартияга буларнинг қизиғи йўқ. Биз эса партияларга кутилаётган сайловларда омад тилаб қоламиз.\nДилбар Исматуллаева тайёрлади.\n09:25, 30.03.2020 306200\n01:08, 16.03.2020 334970\n23:43, 16.03.2020 261090\nВидео: Соғлиқни сақлаш вазири Алишер Шодмонов карантинга олинган ўзбекистонликларнинг умумий сонини маълум қилди\n01:01, 30.05.2020 5381\nШавкат Мирзиёев Сергелидаги янги экопаркни бориб кўрди\n00:33, 30.05.2020 5750\nШавкат Мирзиёев Сергелидаги мавзе ўрнида янги туман ташкил этишни таклиф қилди\n00:03, 30.05.2020 8591\nШавкат Мирзиёев: «Мактаб дарсликлари савияси талабга мутлақо жавоб бермайди»\n23:58 Бугун 15181\nСергелидаги хонадонга келган Мирзиёев, коронавирус шаклидаги яна бир антиқа ниқоб, балкондаги беморлар. 29 май суратлари\n00:00, 28.05.2020 136668\n22:27, 28.05.2020 102216\n09:33 Бугун 101468\n10:02, 28.05.2020 95045


Болалар уйига қабул қилиш\nИжтимоий хизматлар ва моддий ёрдамнинг бошқа турлари\n37 марта ўқилди\nБолалар уйи етим болалар, ота-она қаровисиз қолган болалар ҳамда психофизик ривожланиши бузилган болалар учун давлат таълим-тарбия ва даволаш-соғломлаштириш муассасаси ҳисобланади.\nБолалар уйи кеча-кундуз фаолият кўрсатади ва 2 типдан иборат бўлади:\n1) болалар 3 ёшгача бўладиган умумий типдаги Болалар уйи. Зарурият бўлганда ушбу муассасаларда 4 ёшгача қабул қилинадиган, улар 7 ёш тўлгангача бўлиши мумкин бўлган психофизик ривожланиши бузилган болалар учун ихтисослаштирилган гуруҳлар ташкил этилади;\n2) 4 ёшгача қабул қилинадиган, улар бу ерда 7 ёшга тўлгангача бўлиши мумкин бўлган психофизик ривожланиши бузилган болалар учун ихтисослаштирилган типдаги Болалар уйи.\nҚуйидагилар Болалар уйига қабул қилинади:\nетим болалар ва ота-она қаровисиз қолган болалар:\nота-оналари вафот этган, ота-оналар ота-она ҳуқуқларидан маҳрум этилган, ота-оналарнинг ота-она ҳуқуқлари вақтинча чекланган, ота-оналар ҳуқуқий лаёқатсиз деб эътироф этилган, ота-оналар касал бўлган, ота-оналар узоқ вақт (6 ойдан ортиқ) бўлмаган, шу жумладан ота-оналар ўз болаларини тиббиёт муассасаларидан олишни рад этган ҳолларда, шунингдек ота-она қарови мавжуд бўлмаган бошқа ҳолларда;\nташландиқ (топилган) болалар;\nқолдириб кетилган болалар (туғруқ муассасасидаги ёки стационардаги ҳамда текшириш ва даволашнинг тўлиқ курсидан ўтган, бироқ узрли сабабларсиз уч кун муддатда ота-оналар ёки уларнинг ўрнини босувчи шахслар томонидан олинмаган болалар);\nўзига ўзи хизмат кўрсатиш имкони йўқлиги туфайли доимий равишда якка тартибда парвариш қилишга муҳтож психофизик ривожланиши бузилган болалар (ота-оналар розилиги билан ва ота-оналари бор-йўқлигидан қатъи назар);\nкам таъминланган оилаларнинг болалари, шунингдек фақат ота-онасининг бирига (она ёки отага) эга бўлган болалар туман (шаҳар) ҳокимининг қарори бўйича, боланинг бу ерда бўлиши муддатини узайтириш кейинчалик қайта кўриб чиқилган ҳолда 1 йилгача муддат билан.\nБолалар уйига қабул қилишга вақтинчалик монелик қиладиган ҳолатлар:\nжараённинг фаол босқичидаги сил касаллиги;\nтери ва сочнинг юқумли касалликлари;\nўткир, шу жумладан вирусли юқумли касалликлар;\nмарказий асаб тизимининг ўткир касалликлари;\nКўрсатиб ўтилган касалликларга чалинган болалар стационар даволаниш учун ҳудудий даволаш-профилактика муассасаларига юборилиши зарур ва даволаниш тугаллангандан кейин Болалар уйига юборилади.\nБолаларни Болалар уйига қабул қилиш учун ҳужжатлар рўйхати\nболани Болалар уйига жойлаштириш зарурлиги тўғрисида туман (шаҳар) ҳокимининг қарори (бола, унинг оиласи, турар жойни сотиш ҳуқуқисиз болага бириктириш тўғрисидаги аниқ таъриф билан бирга турар жой мавжудлиги тўғрисидаги далилланган ва тўлиқ маълумотлар мавжуд бўлган қарор);\nҚорақалпоғистон Республикаси Соғлиқни сақлаш вазирлиги, вилоятлар соғлиқни сақлаш бошқармалари, Тошкент шаҳар соғлиқни сақлаш бош бошқармаси томонидан берилган йўлланма;\nтуғилганлик тўғрисидаги гувоҳнома (гувоҳнома мавжуд бўлса);\nанализлар натижалари ва бола турган ёки яшаган жой бўйича даволаш-профилактика муассасасининг тиббий комиссияси хулосаси илова қилинган ҳолда боланинг соғлиғи ва ривожланиши ҳолати тўғрисидаги тиббий ҳужжатлар;\nбелгиланган тартибда берилган ногиронлик тўғрисидаги маълумотнома нусхаси (агар ногиронлик мавжуд бўлса);\nбелгиланган тартибда берилган ногиронни реабилитация қилишнинг якка тартибдаги дастури (агар ногиронлик мавжуд бўлса);\nота-оналар ёки ота-оналарнинг ўрнини босувчи шахслар тўғрисидаги маълумотлар (ота-оналарнинг паспортлари ва ўлими тўғрисидаги гувоҳномалар нусхалари, суд ҳукмлари ёки қарорлари, ота-оналарнинг узоқ вақт касаллиги тўғрисидаги маълумотнома, боладан воз кечилган тақдирда – ота-оналар ёки ота-оналарнинг ўрнини босувчи шахсларнинг нотариал тасдиқланган аризаси ва ота-оналар йўқлигини ёки улар ўз болаларини тарбиялай олмаслигини тасдиқлайдиган бошқа ҳужжатлар);\nяқин қариндошларнинг мавжудлиги ёки яшаш жойи тўғрисидаги маълумотнома (улар мавжуд бўлганда);\nмол-мулк қаердалиги, уни сақлаш таъминланиши учун қандай чоралар кўрилганлиги ва уларнинг сақланиши учун жавоб берадиган шахслар тўғрисидаги маълумотлар кўрсатилган ҳолда ота-оналардан кейин қолган боланинг мол-мулки рўйхати (агар у мавжуд бўлса);\nҚорақалпоғистон Республикаси, вилоятлар ва Тошкент шаҳри ер тузиш ва кўчмас мулк кадастри давлат корхонасининг тегишли туман (шаҳар)даги филиалидан турар жой майдони болаларга бириктирилганлиги тўғрисидаги ҳужжатлар (далолатнома, уй дафтари, кадастр иши нусхалари, турар жойнинг эгаси ва турар жойни хусусийлаштириш факти тўғрисидаги), улар мавжуд бўлганда;\nбоқувчисини йўқотганлик бўйича пенсия олувчи боланинг пенсия дафтарчаси, суднинг бола фойдасига алимент ундириш тўғрисидаги қарори нусхаси, жамғарма дафтарчаси (улар мавжуд бўлган тақдирда);\nболалар уйида расмийлаштириладиган боланинг 2 дона фотосурати (6 см х 4 см ўлчамли).\nБолалар уйлари фаолиятини мувофиқлаштириш Қорақалпоғистон Республикаси Соғлиқни сақлаш вазирлиги, вилоятлар соғлиқни сақлаш бошқармалари ва Тошкент шаҳар Соғлиқни сақлаш бош бошқармаси томонидан мувофиқлаштирилади.\nБолаларни Болалар уйига жойлаштириш васийлик ва ҳомийлик органлари томонидан амалга оширилади.\nСоғлиқни сақлаш вазирлигига мурожаат қилиш учун қуйидаги ҳаволага ўтинг ёки "1003" ишонч телефонларига қўнғироқ қилинг.\nихтисослаштирилган болалар уйи\nБолалар уйлари тўғрисидаги низом


15 октябрь куни кутилаётган об-ҳаво маълумоти\nГидрометеорология хизмати марказининг хабарига кўра, 15 октябрь куни Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 7-9° илиқ, кундузи 20-22° илиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 4-9° илиқ, кундузи 19-24° илиқ бўлади.


АҚШ ТИНЧЛИК ИНСТИТУТИ БИЛАН ҲАМКОРЛИКНИНГ ЯНГИ БОСҚИЧИ – Imom Buxoriy xalqaro ilmiy-tadqiqot markazi\nHome / ХАЛҚАРО АЛОҚАЛАР / АҚШ ТИНЧЛИК ИНСТИТУТИ БИЛАН ҲАМКОРЛИКНИНГ ЯНГИ БОСҚИЧИ\n04/12/2018\tХАЛҚАРО АЛОҚАЛАР, ЯНГИЛИКЛАР 187 кўрилган\nБугун АҚШнинг Халқаро тинчлик институти вакиллари Памела Аол , Бармак Пажвак, Мелисса Ноцелл, Мэтью Паркс ва улар билан ҳамкорликда Минтақавий Мулоқот филиалининг Ўзбекистондаги ваколатхонаси куратори Деря Замесева Имом Бухорий халқаро илмий-тадқиқот марказига ташриф буюришди. Меҳмонлар дастлаб Имом Бухорий халқаро илмий-тадқиқот маркази биносини кўздан кечириб, бу бино ҳақида ўзларининг илиқ фикирларини билдиришди ва бу сайъ-ҳаракатлар юртимиз ва бутун дунё учун албатта хайрли бўлишига ишонч билдиришди.\nСўнг меҳмонлар Имом Бухорий мажмуасини ҳам зиёрат қилшди. Меҳмонлар Имом Бухорий бобомиз ҳақида кўпроқ маълумотга эга бўлиш мақсадида ўзларини қизиқтирган бир қанча саволлар билан мурожаат қилишди ва бу ерда бунёд этилган миллий услубдаги меъморий комплексдан алоҳида завқ олишганини мамнуният билан изҳор этишди.\nШундан сўнг, АҚШ Тинчлик институти ходимлари билан ўзаро ҳамкорликка оид музокаралар бошланди. Икки томон ҳам диний бағрикенглик соҳаси бўйича саводхонликни оширишда алоҳида дастур асосида ишлаш ва ҳамкорлик икки томон учун ҳам манфаатли бўлиши борасида ҳамфикр эканликларини билдиришди.\nЭртага Марказ илмий ходимлари билан давра суҳбати ташкил этилиб, музокаралар давом эттирилади.\nЎзбекистон тараққиётининг бугунги босқичида диний-маърифий соҳа фаолиятини тубдан такомиллаштириш, Ислом цивилизацияси ривожига улкан ҳисса қўшган …


Лондоннинг «Хитроу» аэропорти рейсларини бекор қилди - www.Voydod.net\ntooox9988 Pjqbrkc 6060886 Georgmi 998909858550 Hatlodpedo Kvxjfku nesounddimab janscerpymab Shox11\nAdmin, Shukhrat_dj, Tajik, Spawn0007, Shos9393, 0553260553M, The_MaJnun, 1997724, Doniyor)), Javohir7777, Xakker_001, Mirzoakram, DodMedia, djalal, Ada, Shoxijahon_Shox, 998919919636, 1997madrid, XaMMeC, DalerMusic, Жалил91, Dj_Jooni, Nozim1997, 998942706066, AntiHacker, Gofmad, AArerneNaw, Sunnatillo04, JaVoHiRBeK_9798, kimyo536, farhodjon99, [Полный список]\nЛондоннинг «Хитроу» аэропорти рейсларини бекор қилди\n28 октябр куни Лондоннинг «Хитроу» аэропорти раҳбарияти “Муқаддас Иуда” тўфонияқинлашаётганлиги сабабли 130 та рейсни бекор қилди.\nБундай об-ҳаво сабабли бошқаЕвропа авиакомпаниялари ҳам ўз рейсларини бекор қилишди.\nБуюк Британияжанубидаги бир қатор вилоятларда поездлар ҳаракати ҳам тўхтатилди. Пўртанали шамол зарбаси оқибатидаАнглия ва Уэлсдаги икки мингдан ортиқ уйлар ва бинолар (40 минг киши) электрсиз қолди. Маҳаллий хукумат сувтошқини рўй бериши хақида огоҳлантирмоқда.\nУайт ороли худудида шамол тезлигисекундига 44 метрни ташкил қилди. Бофортнинг 12-баллик шкаласи билан ҳисоблаганда шубҳасиз «Муқаддас Иуда»нидовуллар туркумига киритиш мумкин. Британиялик метеорологлар уни 1987 йилдаги довул билан таққослашган,сабаби унинг оқибатида уч соат ичида Франция ва Буюк Британияда 20 киши ҳалок бўлган.\n“Муқаддас Иуда” душанбага ўтар кечаси Франциянинг шимоли-ғарбига ёғилган ва 75 мингта уйни чироқсизқолдирган.


Ўзбекистонда коронавирус инфекциясини юқтириш ҳолатлари ортиб, унинг кенг тарқалишига қарши ҳукумат томонидан қўлланилаётган таъсир чоралари кучайиб борар экан, бир қанча саволлар ҳам пайдо бўлмоқда.\n– Ўзбекистонда қатъийлаштирилган карантин чоралари қўлланилмокда. Кўрилаётган ушбу чоралардан келиб чиқиб айтиш мумкинки, фавқулодда ҳолат эълон қилиш учун вазият етилгандек. Бу борада парламент яқин кунлар ичида нималарни режалаштирмоқда?\nKun.uz мухбири Олий Мажлис Қонунчилик палатасининг бир неча депутатлари билан боғланиб, шу каби саволларга жавоб олди.\n«Ходимларини қўллаб-қувватлаш ўрнига мажбурий таътилга чиқариш ҳолатларини «Ўзбекистон темир йўллари» компанияси ходимлари мисолида кўряпмиз» – Расул Кушербаев, Олий Мажлис Қонунчилик палатаси депутати\nМаълумот учун, кеча айни шу мавзуда Kun.uz мухбири билан суҳбатлашган бир нечта депутатлар парламент бу борада тўла назорат олиб бораётганини ва депутатларга бу каби мурожаатлар ҳали бўлмаганини таъкидлашган эди.\n«Ўзбекистондаги вазият фавқулодда ҳолат эълон қиладиган даражада эмас» – Дониёр Ғаниев, Олий Мажлис Қонунчилик палатаси депутати\nМонополист завод – UzAuto Motors’га нисбатан кескин танқидий фикрлари билан танилган депутат Дониёр Ғаниев карантин шароитида ходимларни ўз ҳисобидан иш берувчининг ташаббусига кўра меҳнат таътилига чиқариб юборилиши ҳар қандай қонунга зидлигини таъкидлади.\nБиз билан суҳбатлашган депутатлар Ўзбекистонда фавқулодда ҳолат эълон қилиш учун ҳали шароит пишиб етилгани йўқ, деб ҳисоблашади.\nЖумладан, Дониёр Ғаниев ҳозиргача ҳукумат комиссияси вазиятни яхши назорат қилиб келаётганини таъкидлади.\n«Тўғри, бозорлардаги нарх-навони назорат қилиш, шахсий автомобиллардан фойдаланишни бекор қилиб, махсус рухсатнома беришни жорий қилишда бир қатор камчиликлар ва ноқулайликлар юзага келди. Лекин бир нарсани ҳисобга олиш керак, бундай ҳолат Ўзбекистонда биринчи бор кузатилмоқда», – деди у.\nДепутатга кўра, Ўзбекистонда бу борада тажриба бўлмаганини ҳам инобатга олиш керак.\n«Шунингдек, фавқулодда ҳолатларни бошқаришда тажрибали ҳисобланган Италия ва Испания ҳукуматлари ҳам вазиятни самарали назорат қилиш, қатъий чора-тадбирларни тезкор равишда жорий қилиб, вирус тарқалишининг олдини олишда у қадар муваффақиятга эришолмади, деб ҳисоблайман.\nҲозирга қадар белгиланган чора-тадбирлар шундоқ ҳам жиддий. Шундай экан, расмий тарзда фавқулодда вазият эълон қилишга у қадар эҳтиёж йўқ. Бу турли асоссиз ва кераксиз ваҳимани уйғотиши мумкин. Қолаверса, Махсус комиссия қўлида умумий ҳолат бўйича бизга маълум бўлмаган маълумотлар, ҳудудлардаги вазият бўйича кунлик ахборот олиб туриш имкони бор.\nАгар ушбу ахборотлар фавқулодда вазият эълон қилишни талаб қиладиган бўлса, бу ҳам сўнгги чора сифатида қўлланилади.\nУмид қиламан, вазият бунгача етмайди», – дея суҳбатга якун ясади депутат Дониёр Ғаниев.


00:39 04 Июн 2020\n14:21 16.04.2019 Ҳавола олиш\nҚорақалпоғистон Республикасида илк бор "Оммавий диктант" бўлиб ўтди. Нукусдаги асосий майдонлардан бири - ТАТУ филиалида ёзувчи Павел Басинский томонидан тузилган матнни Sputnik Ўзбекистон бош муҳаррири Дмитрий Ключевский ўқиб эшиттирди.\nТОШКЕНТ, 16 апр — Sputnik, Дмитрий Ключевский. Новосибирскда илк бор ташкил топган ва аллақачон ўнлаб давлатларда оммалашган "Оммавий диктант" акцияси 2019 йил 16-бор ўтказилди. Қорақалпоғистон Республикаси ушбу халқаро тадбирда илк бор иштирок этди, дарвоқе, ташкилотчиларнинг тан олишича, рус тилига қизиқиш бу қадар кучли бўлишини ва диктант ёзиш истагида бўлганлар сони бу қадар кўп бўлишини улар очиғи, кутмаган.\nSputnik Ўзбекистон агентлиги Ўзбекистоннинг ушбу регионида ахборот ҳамкор сифатида иштирок этди, камтарин қулингиз эса ўзини диктатор ролида синаб кўрди.\nЎзбекистон "Оммавий диктант"да биринчи йил иштирок этаётган эмас – Тошкент ва Наманганда мана бир неча йилдан буён юзлаб одамлар "буюк ва қудратли" тил бўйича ўз билимларини синаб кўриш учун белгиланган вақт ва жойда тўпланадилар. Бу акцияга бефарқ бўлолмаган қорақалпоғистонликлар ташаббус кўрсатим, республиканинг энг катта регионида "оммавий диктант" тадбирини ўтказишга қарор қилдилар. Бу истакни аҳоли ҳам қўллаб-қувватлади – "сарафан радиоси" Қорақалпоғистонда халқаро маданий-оммавий грамматика акцияси бўлиб ўтиши ҳақидаги хабарларни интернет-тармоқлариданда катта тезликда тарқатди. Фуқаролардан бўлаётган телефонлар қўнғироқларининг чеки йўқ, уларни тадбир икир-чикирларидан тортиб, иштирокчиларга қўйиладиган талабларгача қизиқтирар эди.\nТабиийки, бундайин кўламдаги ташкилий жиҳатдан кичикроқ референдум ёхуд муайян ҳудуддаги аҳолини рўйхатдан ўтказишга янглиғ диктантни ўтказиш давлат органлари кўмагисиз амалга оширилмайди. Қорақалпоғистон Республикаси халқ таълими вазирлиги, маҳаллий Рус маданий маркази, шунингдек, диктант ўтказиш учун ўз майдонини тақдим этган ТАТУ филиали администрацияси ва ўтган шанбада барча хоҳловчиларни очиқ чеҳра билан кутиб олган бошқа таълим даргоҳлари бу ишда бош ёрдамчилар сифатида иштирок этишди.\n"Интернет орқали рўйхатдан ўтганлар сони кўп бўлмади, лекин бу асосий кўрсаткич эмас. Интернетга юкланган ҳужжатни тўғри тўлдиришни ҳамма ҳам бирдек уддалай олмайди, одамлар аниқ жойга паспорт билан келишни ва аввалгидек рўйхатдан ўтиш орқали иштирокчига айланишни маъқул кўрадилар. Биз Нукусда 500 га яқин иштирокчилар бўлишини кутяпмиз", - деди бир кун аввал региондаги лойиҳа координатори Муҳаммад Каипбергенов.\nТиббиёт коллежининг охирги курс талабаси Муҳаммад, тиббий таълимга эга бўлганлиги ва келажакда бу соҳада ўқишни Россияда давом эттириш истагида эканлигига қарамай, рус тили ва адабиёти, журналистикага меҳри ҳамиша бўлакча бўлган. У анча вақтдан буён ўз она шаҳрида диктантни ўтказишни хоҳлар ва бу ишни ниҳоят амалга оширганидан бугун ниҳоятда мамнун эди.\nНукусга авиапарвозим осон кечмади - самолёт аввал Тошкентга қўнди, сўнг Нукусга учдик, йўлга деярли 10 соат вақтим кетди. Аммо Муҳаммад худди шу куни эрталаб Тошкентдан Нукусга келганини ва минг километрдан ортиқ масофани 16 соат ичида босиб ўтганини эшитгач, логистик мушкулотларим менга шунчаки енгил сайрдек туюлди.\n"Кутишимиз бўйича иштирокчилар кўп бўлади. Шу боис ҳаяжон ҳам йўқ эмас, ҳаммага жой етармикин, бланка ва ручкалар билан барчани таъминлай олармикинмиз деган ҳавотир ҳам бор, аслида. Бизда бундай тадбир илк маротаба ўтказилмоқда, бу биз учун шарафли ва масъулиятли иш. Регионлардан бутун бошли синф билан ёки гуруҳ-гуруҳ бўлиб келиш истагини билдирганлар бор", — дейди координатор. Унинг сўзларидан у бу ишдан ниҳоятда фахрланаётганини ҳис этаман. Айтганча, "Оммавий диктант" иштирокчилари бўйича прогнозлар икки карра ортди, майдонлар сони эса 3 баробардан ошди.\nДастлабки ҳисоб-китоблардан сўнг ойдинлашдики, Қорақалпоғистон Республикасида ушбу акцияда 14та аҳоли пункти ва 18та майдонларда 1035 киши қатнашди. Бундай дебют билан пойтахтдаги "Оммавий диктант" тадбири миқёсига тезда етиб олиш мумкин.\nАкция "Тотальный диктант" в нукусском филиале ТУИТ, Республика Каракалпакстан\nОддий юрак ҳақидаги мураккаб матн\n13 апрель куни, яъни "Оммавий диктант" ўтказиладиган кун Муҳаммад ал-Хоразмий номидаги Тошкент ахборот ва технологиялар университети филиали биносига белгиланган вақтдан эртароқ келдим. Бугун камина бу ерда россиялик ёзувчи ва адабий танқидчи Павел Басинский томонидан акция учун махсус ёзилган матнни диктант ёзувчиларга ўқиш билан машғул бўлади.\nРегламент бўйича диктаторлар - акцияда матн ўқувчиларни худди шундай аталади — тадбир бошланишига бир соат қолганда тайёр диктант матни билан танишиб чиқадилар. Бир қарашда, Николай Васильевич Гоголь ижодига бағишланган матн фрагменти оддийдек кўринади. Лекин уни бир неча бор ўқигач, у ер-бу ерида муайян нозик сўз маънолари, грамматик конструкция ва мураккаб формалар борлигини илғай бошлайсиз. Шу тариқа, "Оддий юрак" деб номланган матн унчалик оддий эмаслиги маълум бўлиб қолди.\nТАТУ филиалида барча хоҳловчиларни жойлаш учун жами тўртта майдон ташкил этилган эди. Энг катта гуруҳ юз кишини сиғдирадиган актив залда ўрин олди. Қолган иштирокчилар диктантни бундан анча кичик аудиторияларда ёзишди. Хоҳловчилар оқимининг кескин ортиб кетгани кутилмаганда диктаторлар билан боғлиқ муаммони юзага келтирди. Шу боис, матн ёзиш учун акцияга ташриф буюрган филолог ва ўқитувчиларни диктант ўқувчи ролига таклиф этдилар.\nАкция иштирокчилари таркиби ҳар доимгидек турфа эди — бу ерда бешинчи синф ўқувчиларидан тортиб, педагоглар, амалдорлар, истеъфодаги пенсионерларнида кўриш мумкин.\nМисол учун, Қорақалпоғистон халқ таълими вазирлиги ўринбосари Азат Худайбергенов, Республика ўқув-методик маркази раҳбари Кууанч Жубанов ва Республика ўқув-методик маркази раҳбари ўринбосари Айбек Даулетбаев "Оммавий диктант"ни масофадан туриб ёздилар. Залда бошқа иштирокчилар қаторидан, худди тиришқоқ ўқувчи сингари Қорақалпоғистон Рус маданий маркази раҳбари Галина Александровна Зоркина ҳам жой олган эди.\nБарча маъмурий ва ташкилий масалалар ҳал этилгач, тўпланганларга видеоёзув орқали муаллифнинг ўзи матнни ўқиб берди. Аудитория янги синов олдидан жим қолди.\n— В поэме Гоголя "Мертвые души", — дея диктантни ўқий бошладим мен…\n— Ие, ахир бу роман эмасми? — дея қўққисдан савол берди биринчи қаторда ўтирган катта ёшдаги иштирокчилардан бири.\n— Фикримча, терминология бўйича муаллифнинг ўзига мурожаат қилган маъқул, — табассум қиламан мен филологик мунозарага эҳтиётлик билан чап берар эканман.\nАудитория темпини жуда тез пайпаслай олдим, фақатгина узун қўшма гапли жумлалар бўлгандагина улгурмаётганлар топилар эди. Мен ифода билан керакли фрагментларни ажратиб ўқишга интилдим. Бир марта ҳатто ўқувчиларга ёрдам беришга ҳаракат ҳам қилдим, аммо кейин маълум бўлдики, бу ишим уларга кўпам фойда бермаган эди.\nДиктант матнини ўқиш бир соатдан ортиқ вақт олмади, шундан сўнг, ҳар қандай назорат иши ёки тест якунидан кейин сингари "имтиҳончилар" орасида ғала-ғовур бошланди. Улар хатога йўл қўйган-қўймаганликларини, тўғри ёзганликларини билиш учун диктантдаги у ёки бу шубҳали жойларни қизғин муҳокама қилишга киришиб кетган эдилар.\nАудиториядаги суҳбатлардан билдимки, кўплар "новых чичиковых" деган жойини қаҳрамон номини катта ҳарф билан ёзиб, хатога йўл қўйган бўлса, яна кимдир "мертвые души"ни қўштирноққа олмаган, ёки аксинча, "ловец душ" деган сўзни қўштирноққа олиб хатога йўл қўйган эди.\nАммо энг мураккаби - диктантнинг иккинчи ярмидаги гап бўлиб, бу ерда уч қатор гапда иккита икки нуқта қўйилиши талаб этиларди. Кўпчилик эса равишдошли оборотга чалғиб, айёр белги ўрнига оддий вергул қўйган эди.\n"Диктант нега "Оддий юрак" деб номланган? Бунга изоҳ берилмади, аслида эса бу ҳаммага қизиқ эди", - деди Қорақалпоғистон Рус маданий маркази раҳбари Галина Зоркина, тортиниб ўз ишини текширишга топширар экан.\nАммо мураккаб пунктуацияга қарамай, ўз натижасига ишонган иштирокчилар ҳам оз эмас эди. Нима ҳам дердик, диктантдан олинган баҳолар тез орада маълум бўлади - апрель ойи охирида ҳар бир иштирокчи шахсий маълумотлари ёки код сўзни киритиб, сайтда ўзи ёзган ишни топиши ва неча балл олганини кўриши, шу билан бирга айнан қаерда хатога йўл қўйганини билиши мумкин.\nДиктант якунида Қорақалпоғистондаги рус маданий маркази раиси Галина Зоркинани суҳбатга чорлайман.\nГалина Александровнанинг сўзларига кўра, Қорақалпоғистондаги "Оммавий диктант" сўнгги ўн йилликларда бироз унутила бошлаган анъаналарнинг қайта жонлангани белгиси бўлиб, у чинакам байрамга айланди. Одамлар рус тили ва маданиятини соғиниб қолишди, сўнгги йилларда ўз фарзандларини русийзабон боғчалар ва рус тилида дарс бериладиган мактабларга бера бошладилар.\n"Ҳозир Ўзбекистоннинг янги президенти мамлакатда рус тилини қўллаб-қувватлаш учун кўп ишларни амалга оширмоқда: рус синфлари очилмоқда, кўплаб маданий тадбирлар ўтказилмоқда. Бу ҳам хурсандчилик бағишласа, ҳам умид беради, демак, тил билиш - ҳаёт сари йўл эканига шубҳа қолмайди", - дейди хурсандчилигини яширмай марказ раҳбари.\nАёлнинг сўзларига кўра, бундай таъсирли дебютдан сўнг, "Оммавий диктант" Қорақалпоғистон ва Ўзбекистоннинг бошқа регионларида ҳам жадаллик билан оммалашишда давом этади. Галина Александровна ва унинг ҳамкасбларидаги Пушкин, Лермонтов ва Толстойлар тилига бўлган кучли муҳаббати кучини кўриб, аёл сўзларига ишонаман, худди шундай бўлишига шубҳам қолмайди.


Пахмоқ сочли ота ва қиз интернет фойдаланувчилари диққатини жалб этди(Фото)\nДобавлено: 28.06.2016, 10:31\nБэнни Гарлем (Benny Harlem) ва унинг қизи Instagram га суратларини жойлаштиргандан кейин ижтимоий тармоқ фойдаланувчилари ўртасида машҳурликка эришди. Пахмоқ сочли эркакнинг аккаунтини 143 минг киши кузатиб боради, деб хабар берди “Lenta.ru” нашри.\nБэнни Гарлем АҚШда истиқомат қилади, моделлик бизнеси, актёрлик ва мусиқа билан шуғулланади. У олти ёшли қизи Жексин билан бирга африкача услубда кийинади ва соч турмаклайди, подиумда африкаликларнинг либосларини намойиш қилади. Гарлемнинг айтишича, унинг оиласи соч ювиш учун табииий маҳсулотлардан тайёрланган, ўзлари ишлаб чиқарган шампундан фойдаланади.


Дмитрий Ли Истиқболли лойиҳалар агентлиги директори этиб тайинланди\n08:14 / 30.04.2022\nФото: Ўзбекистон Шахмат федерацияси матбуот хизмати\nДмитрий Ли Истиқболли лойиҳалар агентлиги директори лавозимига тайинланди. Бу ҳақда ЎзА хабар бермоқда.\nПрезидент фармони билан президент ҳузуридаги Лойиҳа бошқаруви миллий агентлиги Истиқболли лойиҳалар миллий агентлиги этиб қайта ташкил этилди.\nКриптоактивлар айланмаси соҳасида ягона давлат сиёсатини ишлаб чиқиш ва амалга ошириш, криптоактивлар айланмаси соҳасида инвесторларнинг ҳуқуқлари ва қонуний манфаатларига риоя этилишини таъминлаш агентликнинг устувор вазифалари ва фаолият йўналишларидан этиб белгиланди.\nДмитрий Ли меҳнат фаолиятини халқ таълим тизими таъминоти соҳасида бошлаган, кейинчалик машинасозлик ва металлургия соҳасида турли раҳбарлик лавозимларини эгаллаб келган.\n2017 йил август ойидан 2019 йил январ ойигача Ўзбекистон Республикаси президенти ҳузуридаги Лойиҳа бошқаруви миллий агентлигида директорнинг биринчи ўринбосари сифатида ишлаб келган. 2018 йил июнь ойида Дмитрий Ли Ўзбекистон шахмат федерацияси раҳбарига айланган.\nЎзбекистон президенти Шавкат Мирзиёев томонидан 2019 йил 9 январь куни имзоланган тегишли фармонга кўра, Дмитрий Ли Ўзбекистон президенти ҳузуридаги Лойиҳа бошқаруви миллий агентлиги директори лавозимига тайинланганди.\n#Истиқболли лойиҳалар агентлиги\n14:40 / 10.01.2019\n18:14 / 04.06.2018\nЎзбекистон шахмат федерациясига янги раис сайланди


марказ / Теглар бўйича қидирув / Fikr.uz\nЎзбекистон талабаларини бирлаштирадиган янги Марказ ташкил этилади\n30 октябр 2017, 12:20\nМинглаб Ўзбекистон талабаларини бирлаштирадиган Миллий ахборот-илмий маркази ташкил этилади. Бу бўйича Олий ва ўрта махсус таълим вазирлиги ҳузуридаги Олий таълим тизими педагог ва раҳбар кадрларини қайта тайёрлаш ва уларнинг малакасини оширишни ташкил этиш Бош илмий-методик марказида илмий-амалий семинар ўтказилди.\nБандлик: 40 ёшлиларга нега талаб йўқ?\nБугун бандлик масаласи давлат сиёсати даражасига кўтарилди. Президент Мирзиёев бу борада бир қатор қарорлар берди. Шунга қарамай, соҳада кўзга кўринарли силжишлар сезилмаётгандек.\nАйниқса, бандликка кўмаклашиш марказларининг фаолияти бугунги кун талабига мутлақо жавоб бермайди. Марказ ходимларининг аксарияти ўз ишини билмайди ёки ўзини билмасликка олади. Улар учун ажратилган бино ва хоналар хароб аҳволда. Очиғи, одам боласи бу ернинг остонасини ҳатлаб ўтгиси келмайди. Бандлик билан боғлиқ масалага пойтахтнинг Сергели тумани бандликка кўмаклашиш маркази мисолида ойдинлик киритсам.


МАЪРИФАТЛИ ЁШЛАРНИ ТАРБИЯЛАЙЛИК\nЮртбошимизнинг "Тарбия қанчалик мукаммал бўлса, халқ шунча бахтли яшайди", деган ҳикматли сўзлари ҳеч қачон долзарб-лигини йўқотмайди. Зеро, келажак авлод ҳисобланмиш ўғил-қизларнинг азалий қадриятлар асосида шаклланганлиги жамият нуфузини оширади. Ёшлар онгида бўшлиқ қолдирмасдан, уни бузғунчилик эмас, яратувчанлик ғоялари билан тўлдирсак, турли экс-тремистик оқимлар кўзлаган режалар чипакка чиқади.\nЯқин ўтмишдан маълумки, динни ниқоб қилиб олган экстремистик кучлар мамлакатимиздаги осуда ҳаётни издан чиқариш, конституциявий тузумни ағдаришга уриндилар. Аммо уларнинг қабиҳ нияти амалга ошмади. Афсуски, бугун ҳам ана шундай гуруҳлар ёшларимиз мафкурасини ўзгартиришга ҳаракат қилмоқдалар. Бу борада ижтимоий тармоқлар, интернетдан унумли фойдаланишмоқда. Биз дунёда рўй бераётган турли низолардан, уруш ва келишмовчиликлардан тўғри хулоса чиқармоғимиз, доимо ҳушёр бўлмоғимиз лозим. Чунки баъзи давлатларда юзага келаётган тўс-тўполонлар кўпинча хориждаги ёмон ниятли гуруҳлар таъсирида рўй бермоқда.\nЯна бир нарсани алоҳида таъкидлашни истардим, юртимизда фуқароларнинг диний эркинлиги таъминланган, улар қонуний тарзда диний таълим олишлари учун барча шароитлар яратилган. Олий ва ўрта махсус таълим муассасаларида юқори малакали мутахассислар хоҳловчиларга ҳам дунёвий, ҳам диний таълимдан сабоқ бермоқдалар. Фаолият кўрсатаётган минглаб масжидларда тоат-ибодат қилиш имкониятлар мавжуд. Бироқ мана шундай - қулай шароитлар яратилган бўлишига қарамасдан, туманимиздаги айрим ҳудудларда ноқонуний диний таълим беришга уринишлар бўлмоқда. Мисол учун, Обод, Сойча, Боғишамол, Соҳибкор маҳалла фуқаролар йиғинларида ноқонуний диний ўқишлар ташкил этилган. Ваҳоланки, бу "Виждон эркинлиги ва диний ташкилотлар тўғрисида"ги қонун талабларига мутлақо зид. Қолаверса, ота-оналар ноқонуний диний таълим ниҳоятда хатарли эканлигини чуқур англашлари лозим. Умуман, ёшидан қатъи назар, ҳар бир фуқаро бунинг ортидан кўнгилсиз ҳодисалар юз бериши ва ҳатто терроризм, одам савдоси сингари оқибати мудҳиш жиноятлар сари йўл очилиши мумкинлигини унутмаслиги керак. Чунки дунёда миллат ва элатлар ҳаётига хавф солаётган терроризмдан манфаатдор ёвуз кучлар биринчи навбатда аҳолига диний таълим ниқоби остида ўз қарашларини сингдириб, тингловчиларини беихтиёр қарам қилиб боришга катта эътибор қаратади. Босқичма-босқич олиб борилган ташвиқотлар якунида "жиҳод" ва "шаҳидлик" ғоялари асосида қўпорувчилик ҳаракатлари юз бериши мумкин.\nХулоса қилиб айтганда, дин тўғрисида саводи ҳаминқадар чала муллаларнинг билиб-билмай берган сабоқлари ҳали дунёқараши шаклланмаган ёшларни тўғри йўлдан адаштириши ҳеч гап эмас. Фарзандларини эътиқодли, диний билимли бўлишини истаганларга юртимиздаги ўрта махсус ва олий таълим берувчи махсус даргоҳлар етарлича эканлигини яна бир бор эслатмоқчимиз.\nФ. ХОЛМИРЗАЕВ, туман ИИБ ТЭҚКБ вакили, капитан.


2017 йилнинг кузида Тошкент шаҳри Олмазор тумани Бешқўрғон МФЙда (Тансиқбоев-3) истиқомат қилувчи оиланинг 3 нафар вояга етмаган фарзанди кетма-кет вафот этгани ҳақидаги хабарлар ижтимоий тармоқларни ларзага солганди.\n7 яшар Муниса, 6 яшар Мухлиса ва 4 яшар Моҳира 8 ноябрь кечаси ва 9 ноябрь куни эрталаб бир неча соатнинг оралиғида кетма-кет вафот этган эди.\nШифокорлар бир кунда вафот этган уч қизнинг ҳеч бирига аниқ ташхис қўя олмаган. Суд-тиббиёт экспертизаси мутахассислари ҳам ўлим сабабини аниқлай олмаган.\nЎша вақтда Тошкент шаҳар прокурори Шерзод Облоқулов «ушбу жиноят иши бўйича тергов жараёни тугагани ва судга оширилгани, ишни суд кўриб чиқаётгани» ҳақида маълумот берганди.\nМарҳум қизларнинг ота-онаси KUN.UZ таҳририятига мурожаат қилиб, тайинланган экспертизалар тўлиқ, қонунан ўтказилиши ва суд адолат ўрнатиб, ишнинг холис кўрилиши жараёнларини тўлиқ ёритиб берилишини илтимос қилишганди. Сайтда мазкур жараён батафсил ёритиб борилганди.\nАниқланган камчиликлар сабаб жиноят ишлари бўйича Олмазор туман суди бир неча бор комплекс суд-тиббий экспертизасини тайинлаганди.\nҲатто ЎзР СТЭ Бош бюро бошлиғи А.И.Искандаров 25 апрель куни экспертлар таркибини ўзгартиришни сўраб судга мурожаат қилганди. Бунга сабаб сифатида экспертизани мукаммал ўрганиш учун соҳанинг профессионал ходимлари кераклигини асос қилганди.\n26 апрель куни эса қўшимча ажрим билан экспертлар таркибига ўзгартириш киритилди. Бюро бошлиғи А.И.Искандаров эса суд мажлисида виждони олдида экспертизани тўлиқ ва холисона ўтказишга номи ва шарафини ўртага қўйиб ваъда берганди.\nСуд қуйидагиларни аниқлади. Тошкент шаҳар Олмазор туманидаги 21-сонли оилавий поликлиникасининг «Умумий амалиёт шифокори» лавозимида ишлаб келган Г.А. 2017 йилнинг 8 ноябрь куни тахминан соат 10ларда уч қизни тиббий кўрикдан ўтказишни бошлаган. Уларнинг учовида ҳам бирин-кетин қусиш қайд этилгани, ич кетиши бир неча бор такрорланишига қарамай ҳолатга тўлиқ баҳо берилмаган. Г.А ўз касбига бепарволик ва инсофсизларча муносабатда бўлган, вазифаларини лозим даражада бажармаган.\nҚизларнинг ошқозонини ювиш, уларнинг гемодинамик кўрсаткичларини (қон босими ва пульсини) ўлчаш ёки уларни зудлик билан яқин масофада жойлашган махсуслаштирилган клиникаларнинг бирига юборишни ўйламаган. Ёки вирусолог, токсиколог, инфекционист ва бошқа тор доирадаги мутахассисларни чақириб, ёхуд ушбу мутахассислар кўригидан ўтиш учун йўлланма бериш, малакали биринчи тиббий ёрдам кўрсатиш чораларини кўрмаган.\nТўлиқ ҳажмда ва малакали диагностика тадбирларини ўтказмасдан, қизлар билан озиқ-овқат маҳсулотларини уларнинг қариндошлари истеъмол қилгани, қариндошларида ҳеч қандай ошқозон бузилиши ҳолатлари кузатилмаганини била туриб, илмий ва амалий жиҳатдан асослантирилмаган қизларга «Дисфункция желудочно-кишечного тракта» (Ошқозон-ичак тракти функцияси бузилиши) деган нотўғри, асослантирилмаган тиббий ташхисни қўйган.\nУ қизларга «Смекта», «Церукал», «Креон» ва «Имудон» дори воситаларини истеъмол қилишларини тавсия қилган. Қизларнинг онаси Д.Мўминовани ишонтириб, ҳеч қандай тиббий ҳужжатларни расмийлаштирмасдан, уй шароитида даволаниш учун қайтариб юборган.\nНатижада қизларнинг ҳаётини сақлаб қолиш учун етарли бўлган вақт бой берилган. Шу куни кечаси қизлар бирин-кетин вафот этишган.\nШунингдек, Г.А қизларни кўрикдан ўтказишда амбулатор карталарга кўрик натижалари тўғрисида ёзувларни киритмаган. У қизлар вафотидан хабар топгач, ҳаракатларини лозим даражада бажармаганини яширишни ва жавобгарликдан қочишни режалаштирган.\n2017 йил 9 ноябрь куни эрталаб соат 07:30ларда қизларнинг уйидан амбулатор карталари олиб келтирилишига эришган. Ушбу карталарга гўёки қизларни тиббий кўрикдан ўтказгани, қизларга «Дисфункция желудочно-кишечного тракта» (Ошқозон-ичак тракти функцияси бузилиши) ташхиси тўғри қўйилгани ҳақида расмий ҳужжатларга сохта маълумотлар киритиш орқали тасдиқлаб қўйишни мақсад қилган.\nҚизларнинг тана ҳароратини ўлчагани, кўрикдан ўтказиш вақтида уларда қусиш ҳолатлари кузатилмагани ҳақидаги, инфекционист кўригидан ўтказишга йўлланма бергани ҳақида ва бошқа ўзига маъқул бўлган маълумотларни киритган. Маълумотлар сохталигини била туриб, қалбакилаштирилган амбулатор карталарни Соғлиқни сақлаш вазирлиги томонидан ўтказилаётган хизмат текширувига ва судга оид тиббий экспертизаларга тақдим этган.\nҚосимовлар қизларини ўша оқшомда иккинчи жойга - Республика Илмий Амалий Педиатрия илмий текшириш марказига (РИПИАТМ) олиб боришганди. Шу куни бу ерда Н.Т. навбатчи шифокор бўлган. Опа-сингиллар 2017 йил 8 ноябрь куни кеч соат 21:30ларда ўта оғир ҳолатда марказга олиб келинганда кўрикдан ўтказиб, клиник ўлим ҳолатида бўлган Қосимова Моҳирани марказнинг жонлантириш бўлимига юборган.\nАммо организми медикаментоз препаратидан ўткир заҳарланган Мунисанинг тана ҳарорати 36°С, юрак уриши дақиқасига 180тага етган, Мухлисанинг тана ҳарорати 35,7°С, юрак уриши дақиқасига 185та бўлган бўлса-да, уларнинг ҳаёти жиддий хавф остида эканлигига қарамаган. Тананинг ҳаёт функцияларини сақлаб туриш учун қизларнинг мушаклари орасига «Дексаметазон-4» препаратидан 1,0 мл. миқдорда инъекция юбориш билан чегараланган. Бемор қизларнинг қон босимини ўлчаган. Уларнинг қон босими маълум даражада тушиб кетганини била туриб, қизларнинг қон босими кўрсаткичларини «қабул бўлимига мурожаат қилган беморларни қайд этиш китоби»га киритмаган. Ўта оғир аҳволдаги беморларга тегишли шошилинч тиббий муолажаларни кўрсатмаган. Ўз касбига нисбатан бепарволик ва инсофсизларча муносабатда бўлган. Қизларга «Озиқ-овқатдан заҳарланиш» деган нотўғри тиббий ташхис қўйган.\nҲаёти хавф остида бўлган қизларнинг ҳаётини сақлаб қолиш учун уларни жонлантириш бўлимига госпитализация қилмаган. Бир вақтнинг ўзида, бир оиладан бир хил белгилар билан уч бола келтирилганини, улардан бири жонлантириш бўлимида вафот этганини била туриб, соат 22:30ларда аҳволи ўта оғир бўлган икки нафар оғир бемор қизни ташиш учун мўлжалланмаган тез тиббий ёрдам машинаси орқали Учтепа туманида жойлашган Эпидемиология, микробиология, юқумли касалликлар клиникасига юборган.\nЖорий йилнинг 24 октябрь куни судья М.Юсупов ҳукм ўқиди. Суд барча оғирлаштирувчи ва енгиллаштирувчи ҳолатларни ўрганиб чиққан.\nСудланувчи Г.А. Ўзбекистон Республикаси ЖКнинг касб юзасидан ўз вазифаларини лозим даражада бажармаслик ва ҳужжатлар, штамплар, муҳрлар, бланкалар тайёрлаш, уларни қалбакилаштириш, сотиш ёки улардан фойдаланиш моддалари билан айбдор деб топилди. У 3 йил муддатга оилавий поликлиникаларда «Умумий амалиёт шифокори» лавозимида ишлаш ҳуқуқидан маҳрум қилинган ҳолда 5 йилу 1 ой муддатга озодликдан маҳрум қилиш жазоси тайинланди.\nСудланувчи Н.Т. Ўзбекистон Республикаси ЖКнинг касб юзасидан ўз вазифаларини лозим даражада бажармаслик моддаси билан айбдор деб топилди. У 3 йил муддатга шифохоналарда «қабулхона шифокори» лавозимида ишлаш ҳуқуқидан маҳрум қилинган ҳолда унга нисбатан 6 йил муддатга озодликдан маҳрум қилиш жазоси тайинланди.\nЖазони манзил колонияларда ўташ белгиланди.\nКиритилди: 00:20 08.11.2018. Ўқилди: 885 марта. Фикрлар сони: 0 та.


БМТ: Коронавирус пандемияси халқаро тинчлик ва барқарорликка жиддий таҳдид солади\n25 октябр 2020, Тошкент вақти: 01:47\nБМТ бош котиби Антонио Гутерреш.\nКоронавирус ўчоқларида инфекция тарқалиш суръати секинлай бошлагани ҳақидаги хабарлар тарқалар экан, эндиликда COVID-19 пандемияси глобал миқёсда иқтисодий бўҳрон ҳамда ижтимоий беқарорлик келтириб чиқариши ҳақида хавотирлар урчимоқда.\nБМТ бош котиби Антонио Гутерреш янги коронавирус пандемияси халқаро тинчлик ва хавфсизликка жиддий таҳдид солишини айтиб, пандемия ижтимоий беқарорликка туртки бўлишини, бу эса, ўз навбатида, мамлакатларнинг касалликка қарши курашиш қобилиятига путур етказиши мумкинлиги ҳақида огоҳлантирди.\nСўнгги маълумотларга кўра, АҚШда кейинги уч ҳафтада 17 миллион киши ишсиз қолди. Мамлакатда COVID-19 туфайли ҳалок бўлганлар сони 16 мингдан ошган бўлса-да, Американинг пандемиялар бўйича етакчи мутахассиси ижтимоий масофа сақлаш ҳамда карантин чоралари самара бераётганини айтди.\nБир неча давлатда вирусга чалиниш ҳолатлари ҳамда шифохонага мурожаатлар сони озая бошлади. Лондонда бош вазир Борис Жонсон жонлантириш бўлимидан чиқарилди. Европа Иттифоқи молия вазирлари 500 миллиард долларли иқтисодий ёрдам чорасини маъқуллади.\nБир неча давлат аста-секинлик билан жорий қилинган чекловларни бекор қилиш устида бош қотира бошлади. Аммо мутахассислар чекловларни муддатидан олдин бекор қилиш касаллик тарқалиш суръати секинлай бошлаган ҳудудларда инфекция қайтадан авж олишига туртки бўлиши мумкинлигини айтмоқда.


Роналду собиқ жамоасига қайтиш истаги борлигига...\n21.11.2020 20:57 0 2458\nИталиянинг «Ювентус» клуби етакчиси Криштиану Роналду Мадриднинг «Реал» клуби билан муносабатларни тиклашга ҳаракат қилмоқда. Бу ҳақда испан нашрлари хабар тарқатди.\nҚайд этилишича, «Реал» дан кетганидан сўнг у Марселодан ташқари барча қаймоқранглилар билан алоқани тўхтатганди. Аммо вазият ўзгармоқда, Роналду шу йилда Эль-Класикода собиқ жамоасини қўллаш учун Мадридга келди ва ижтимоий тармоқларда собиқ жамоадошлари – Серхио Рамос, Лука Модрич ва бошқалар билан суратларни юклай бошлади.\n«Буларнинг барчаси Криштианунинг Флорентино Перес билан муросага бориш, эски хафагарчиликларни унутиш ва «Реал»га қайтиш истагидан далолат беради», деб ёзмоқда Marca нашри.\nЭслатиб ўтамиз, Роналду 2018 йил ёзида 9 йил давомида ўйнаган «Реал»ни тарк этганди.\nСпорт 25/11, 18:12\nКоронавирус 07/11, 22:33\n«Реал»нинг икки асосий футболчиси коронавирусга чалинди\nСпорт 04/11, 09:01\n«Реал» ниҳоят ғалаба қозонди. ЕЧЛнинг 3-тури голларга бой бўлмоқда


Трамп миграция ҳақидаги гапларини жиддий қабул қилмасликни сўраган\n11:34 / 01.03.2016\nThe New York Times билан "матбуот учун мўлжалланмаган суҳбат"да Трамп АҚШга ноқонуний муҳожирлар муаммосига бўлган кескин қарашларини ўзгартириши мумкинлиги ҳақида гапирган.\n"Республика партиясидан Қўшма Штатлар президентлигига номзодлар ичида илгари бораётган миллиардер Дональд Трамп The New York Times газетаси ходими билан "тор доирадаги учрашув"да агар у сайловда ғолиб бўлса, АҚШга ноқонуний муҳожирлар оқими муаммосига бўлган кескин қарашларини ўзгартиришини маълум қилган. Ушбу суҳбат аудио ҳолида ёзиб олингани тўғрисида 29 февраль куни маҳаллий ОАВ хабар тарқатган", деб хабар беради ТАСС.\nBuzzFeed онлайн-портали ёзишича, ушбу суҳбат январь ойининг бошида Манхэттенда The New York Times газетаси штаб-квартирасида бўлиб ўтган. Суҳбатнинг тўлиқ мазмуни маълум эмас. Газета таҳририяти махфийликни сақлаш қоидаси бўйича, суҳбатни нашр этишдан бош тортган.\nУшбу шахсий суҳбат мавжудлиги ҳақидаги маълумотлар тарқалгач, Трампнинг рақиблари ундан суҳбатни эълон қилишга рухсат беришини талаб қилишган. Флоридалик сенатор Марко Рубионинг сўзларига кўра, "Трампнинг қарашлари ва нияти аслида қандай эканлигини барча билиши лозим".\nЭслатиб ўтамиз, Трамп бир неча бор Мексика чегарасида ноқонуний муҳожирлар АҚШга кира олмаслиги учун улкан девор қуриш режаси ҳақида маълум қилган.\nМедиамагнатнинг барча мусулмонларга АҚШ ҳудудига киришни тақиқлаш лозим деган фикри ҳам жамоатда қизғин баҳс-мунозараларга сабаб бўлган эди. Трампнинг ўзи бунга мамлакатга мусулмонлар билан бирга ИШИД террористик гуруҳлари кириши хавфи ортиши билан изоҳлаган.


Россия Ташқи ишлар вазири Украина ҳукуматини Женева битимини бузишда айблади - BBC News O'zbek\nРоссия Ташқи ишлар вазири Украина ҳукуматини Женева битимини бузишда айблади\n21 Апрел 2014\nImage caption Сергей Лавровга кўра, Украинадаги қонунсизликларни чек қўйиш ҳақидаги чақириқлар Россияни "мураккаб аҳволга солган"\nРоссия Ташқи ишлар вазири Сергей Лавров украин расмийларини ўтган ҳафта Украина инқирозини ҳал этиш мақсадида эришилган Женева битимини бузишда айблаган.\nЖаноб Лавров айтишича, Киев ноқонуний ҳарбий гуруҳлар, хусусан, миллатчи "Ўнг Қанот" гуруҳи аъзолари қуролсизлантириш ваъдасини бажармаган.\nЖаноб Лавровга кўра, Славянскдаги ҳалокатли отишма Киев экстремистларни назорат қилолмаётганидан далолатдир.\nУнинг таъкидлашича, ўтган ҳафта Женевада эришилган тўрт томонлама битим шартларини бажариш учун муҳлат белгиланмаган, аммо чоралар тезлик билан кўрилиши керак.\n"Битимда ноқонуний қуролли гуруҳлар фаолиятига чек қўйиш, уларни қуролсизлантириш, экстремизмнинг ҳар қандай кўриниши, диний тоқатсизликнинг олдини олиш, сиёсий маҳбуслар, намойишлар қатнашчиларига амнистия қўллаш ва конституциявий мулоқотни бошлаш сингари бандлар бор. Аммо, асосийси, зўравонликларга йўл қўймаслик. Бу Женева битимининг биринчи бандидир. Аммо Киевдаги ҳокимият бу талабларни нафақат бажармаяпти, балки қўпол равишда бузаяпти", - деб айтган Россия ташқи ишлар вазири.\nЖаноб Лавровга кўра, Россияга Украина жануби-шарқидаги қонунсизликларга чек қўйиш чақириқлари янграмоқда ва Россия бу чақириқлар боис ҳозирда "мураккаб аҳволда қолган".\n"Украина шарқидаги Славянск, Мариупол ва бошқа жойларда ниқоб кийиб олган ва мутлақ шафқатсизлик билан ҳаракат қилаётган жангариларнинг ҳужумлари давом этаяпти. Ва Россияга бу қонунчизликлардан қутқариш чақириқлари борган сайи кучаймоқда. Бизни жуда ҳам мураккаб аҳволга қўйишмоқда", - дея Сергей Лавровдан иқтибос келтиради Риа новости агентлиги.\nЯкшанбага ўтар кечаси россияпаратс кучлар назорати остидаги Донецк вилоятининг Славянск шаҳрида юз берган ҳодиса тафсилотлари қоронғулигича қолмоқда.\nУкраина ҳукумати ва россияпараст кучларга яқин манбалар турлича фаразларни илгари сурмоқда.\nУкраина ички ишлар вазирлиги Славянск шаҳрига киришдаги назорат ўтиш нуқтасида юз берган отишмада уч киши ҳалок бўлган ва яна уч киши яраланганини билдирган.\nЖароҳат олганлардан икки нафари шифохонага ётқизилган.\nҲужумчилар берган талофатлар борасида ҳеч нарса маълум эмас.\nРоссия ташқи ишлар вазирлиги эса ҳодиса ортида Украинадаги миллатчи "Ўнг қанот" фаоллар турганини даъво қилган.\nАммо "Ўнг қанот" фаоллари Би-би-си билан суҳбатда ҳодисага мутлақо алоқалари йўқлигини айтганлар.\nУларга кўра, Славянскда юз берган ҳодиса Россия махсус хизматларининг "иғвогарона ҳаракатидан бошқа нарса эмас".\nУкраина Ташқи ишлар вазирлиги Москвада ўтирган дипломатлар Славянскдаги ҳодиса юзасидан расмий ахборотга эга бўлмай туриб, ўз айбловларини худди исботлангандек илгари сураётганларидан таажжуб изҳор қилган.\nЖурналистлар ҳодиса туширилган видеотасвирларда саҳналаштириш унсурлари борлиги, жумладан, унда "Ўнг қанот" раҳбари Дмитрий Ярошнинг ташриф қоғози намойиш этилганига эътибор қаратишган.\nАйни пайтда Украина муваққат президенти Олександр Турчинов президент Путиннинг мақсади "мустақил Украинани қўй қилиш" эканини айтган.\n"Путин Украинадан қўрқади, чунки Украина кўпгина собиқ Совет давлатлари учун бир намуна. Одамлар қандай ҳокимият исташларини ўзлари ҳал қилишларининг бир намунаси. Бизда одамлар ўзлари ҳокимиятни ўзгартиришди ва "бюджет охури"дан ем еб ётган текинтомоқларни йўқотдилар", - деб айтган жаноб Турчинов.\nАйни пайтда Украинанинг муваққат бош вазири Арсений Яценюк президент Путиннинг мақсади "СССРни қайта тиклаш" эканини айтган.\n"Президент Путин Совет Иттифоқини тиклашни орзу қилади. У ҳар куни бу йўлда бир қадам ташламоқда. Унинг қаергача бориши ёлғиз Худога аён", - деб айтган жаноб Яценюк шанба куни Американинг NBC телеканали билан бўлган суҳбатида.


ОАВ: АҚШ Исландияга ядро қуролини яширинча жойлаштиришни режалаштирган\n10:35 / 18.08.2016\n“Миллий хавфсизлик хизмати архиви” лойиҳаси доирасида эълон қилинган махфий ҳужжатларда АҚШ 50-йилларда Исландияга яширин равишда ядро каллаклари жойлаштиришни режалаштиргани ёзилган. Popular Science нашрининг ёзишича, бу ҳақида Вашингтон оммавий равишда эълон қилишни истамаган.\nҲужжатга мувофиқ Исландия АҚШдан доимий равишда мамлакатда ядро қуроли бўлмаслигига кафолат талаб қилиб келган. Аммо АҚШ Давлат департаменти бундай ваъдалар фақатгина собиқ иттифоқ учун фойдали бўлишини таъкидлаб келган.\nПентагон, шунга қарамай, ядро қуроли устида ишларни давом эттирган. Шунда Исландия ҳукумати бу ҳақда билиб қолади ва НАТОдан чиқиб кетиши билан таҳдид қилади.\nКейинги маълумотларга кўра, Исландияда амалга оширилган ушбу ишлар фойдадан кўра кўпроқ зарар келтирган.\nАҚШ ядро қуроли Исландия


Эгилсам, кўзим тиниб, бошим айланади - Динда саволим бор\nЭгилсам, кўзим тиниб, бошим айланади\nAссалому алайкум. Эгилган пайтимда кўзларим тиниб, бошим айланиб кетади. Қон таҳлилини қилдирдим. Яхши чиқди. Ҳомиладор эмасман, бир ёшдан ошган қизим бор. Эмизаман. Уйимизда роса иш кўп, эрталабдан кечгача тиним бўлмайди. Бу ҳолат чарчашданмикин ёки бошқа нарса сабабми?\nВа алайкум ассалом. Гемоглабинингиз миқдори неча чиққан? Бир жойда текширтирганмисиз ёки турли жойда текширтирганингизда ҳам ана шундай натижа олинганми? Бош айланишига дисциркулятор энцефалопатия, юрак-қон касалликларининг айрим турлари, позицион бош айланиши, анемия ва ҳоказолар сабаб бўлиши мумкин. Кўп жисмоний меҳнатлар қилиб, чарчасангизда, у бош айланишига омил бўлиб ҳисобланмайди. Маслаҳатим, умумий қон таҳлилини Гематология Илмий Текшириш Институтида текширтириб кўринг. Агар натижа яхши бўлса, невропатологга кўрининг. Сизнинг ҳолатингиз кўпроқ позицион бош айланиши клиникасини эслатмоқда. Агар шундай бўлса, бу ҳолат дори-дармонсиз, маълум манёврларни, масалан, Семонт, Эпли ёки Брандт-Дарофф манёврларини ўтказиш орқали бартараф этилади.\nМавзу - Эгилсам, кўзим тиниб, бошим айланади


Ҳар бир инсонда шу уч хил махлуқнинг сифатлари кўринмоқдадур… « Ўзбекистон Халқ Ҳаракати\nҲар бир инсонда шу уч хил махлуқнинг сифатлари кўринмоқдадур…\n25 February 2016 - 5:00\nТАРИХИ МУҲАММАДИЙ – 14\nПАЙҒАМБАРИМИЗНИ МАСХАРА ҚИЛГАН ҚУРАЙШ РАИСЛАРИНИНГ ВОҚЕАСИ\nҲадис китобларининг ривоятларига кўра Қурайш раисларидин номлари ёзилган шу беш киши:\n1.Асвад ибн Мутталиб. 2. Асвад ибн Абду Яғус. 3.Ос ибн Воил. 4. Ҳорис ибн Талотила. 5. Валид ибн Муғийра — Қурайш ичида ёши улуғ қари кишилардан бўлиб, кўп обрўйга эга эдилар. Пайғамбаримизга озор беришни ўзларига бузилмас аҳд қилган эдилар. Буларнинг қилар ишлари доим Пайғамбаримизнинг ўқиган намозларини, тоат-ибодат қилганларини, ўлтириб-туришларини масхара қилишиб, ўтган-кетганларида Расуллуллоҳга озор бериш эди. Бу ҳақда кўп сабр қилдилар, аларнинг адабсизликлари ҳам ниҳоятига етди. Мана шу чоғда Жаброил алайҳиссалом Худо тарафидин бу оятни келтирдилар: — «Фасдаъ бима тўмару, вааъриз анил мушрикийна, инна кафайнакал мустаҳзиийн». Маъноси: — «Эй Муҳаммад, Аллоҳнинг амрини очиқ айтгил, сени масхара қилувчи адабсизларнинг жазоларини ўзимиз берамиз, ул мушриклардин сен парво қилма», деган бўлур. Жаброил алайҳиссалом шу ваҳийни келтирганларида, алар ўз одатларича Байтуллоҳни тавоф қилишиб юришган эдилар. Жаброил алайҳиссалом келиб, Байтуллоҳ олдида турдилар, Пайғамбаримиз ҳам анинг ёнларига келдилар. Шу чоғда тавоф қилиб юрган Асвад ибн Мутталиб у ердан ўтаверди. Уни кўриб, Жаброил алайҳиссалом қўлларида тутиб турган яшил байроқни унинг юзига отдилар, дарҳол унинг кўзлари кўр бўлди. Бундин кейин Асвад ибн Абду Яғус ҳам у жойдин ўтди, Жаброил алайҳиссалом анинг қорнига ишорат қилдилар, шу замон қорнида шиш пайдо бўлиб, истисқо иллатига йўлиқди. Шу дард билан юриб ҳалок бўлди. Анинг ортидин Валид ибн Муғийра келиб, Жаброил алайҳиссалом олдиларидин ўтаверганида анинг оёғига ишорат қилдилар. Неча йил илгари тузалган яра ўрнидан бир шиш қайнаб чиқди, бунинг оғриғига чидай олмасдан бўкириб ётиб, жон берди. Сўнгра Ос ибн Воил келиб эди, Жаброил алайҳиссалом анинг товонига ишорат қилдилар, неча кун ўтгандин сўнгра оёғига бир тикон киргани баҳона бўлиб, шунинг дардига даво тополмасдин бу ҳам ўлди. Ҳорис ибн Талотила ўтаётганида Жаброил алайҳиссалом анинг бошига ишорат қилиб эдилар, ичи сувга тўлган тулумдек бўлиб, анинг бошида бир шиш пайдо бўлди. Қон-йиринг оқиб юриб, бу ҳам ўлди. Алҳосил, юқоридаги оятнинг мазмунича, Расулуллоҳга қилган адабсизликларининг шумлигидан, охират азобининг намунасин бу дунёда ҳам кўриб, барчалари ҳалок бўлдилар. Қудрати илоҳий ила бўлган бу воқеани Пайғамбаримиздан бошқа ҳеч ким билмади.\nБулардин кейинги энг қаттиқ душманчилик кўрсатган киши Абу Жаҳл эди. Бу малъуннинг Пайғамбаримизга ҳар қанча душманлиги қаттиқ бўлса ҳам, яна олдиларига келганда беихтиёр тавозеъ қилар эди. Шундоқки, бадавийлардин бир киши Макка бозорига бир туя келтириб, сотмоқчи бўлди. Пулини уйдан бермоқчи бўлиб, у туяни Абу Жаҳл сотиб олди.\nАммо қилган ваъдасига вафо қилмай, унинг ҳаққини бермасдин бир неча кунлар судради, ул бадавий араб ҳеч илож тополмасдин, Байтуллоҳ олдида мажлис қуриб ўтиришган Қурайш раисларига арзини айтиб, Абу Жаҳлдин ҳаққини олиб беришларини талаб қилди. Анда Қурайш раислари бир четда ўтирган Пайғамбаримизга ишорат қилиб: «Ҳаммамизнинг каттамиз ана шу кишидур. Сенинг ҳаққингни олиб беришга шундин бошқа ҳеч ким ярамайди», дедилар. Бундин ғаразлари эрса, Пайғамбаримизни масхара қилишиб, Абу Жаҳл билан уриштириш эди. Буларнинг хиёнатлик сўзига бечора бадавий ишонганидин, тўғри Пайғамбаримизга келиб:\n— Эй муборак одам, мен бўлсам бу шаҳарга келган мусофирдурман. Абул Ҳакамга бир туя сотган эдим, шу кунгача пулини бермасдин, мени кўп овора қилди. Анави ўтирган одамларга ундин ҳаққимни олиб беришлари учун арз қилган эдим, алар сизни кўрсатдилар. Худо хайр берсин, яхши киши кўринасиз, менинг ҳаққимни олиб берармикинсиз, деб келдим, — деди.\nДарҳол Пайғамбаримиз: «Яхши бўлур, юр бўлмаса», деб ўринларидин туриб, Абу Жаҳл уйига қараб юрдилар. Бу ишни пайқаб ўтиришган Қурайш раислари буни кўришиб: «Муҳаммад бу боришида Абу Жаҳл ила қандоғ муомала қилгай, буни билишимиз керак», деб яширинча бир одам юбордилар. Пайғамбаримиз бадавийни бошлаб тўғри Абу Жаҳлнинг уйига келиб, анинг эшигини қоқдилар. Абу Жаҳл ичкаридин туриб: «Кимдир?» деб эди, Пайғамбаримиз: — «Муҳаммаддурман, бу ёққа чиқгил», дедилар. Овозларини эшитиши билан, қўрққанидин ўнги (ранги) ўчиб, юзи сарғайди, дарҳол эшикни очиб эди, Пайғамбаримиз: «Бу кишини ҳаққини ҳозир адо қил», дедилар. Абу Жаҳл ҳеч қандоқ қаршилик қилмасдин, шошилганича уйидин пул олиб чиқиб, бадавий ҳаққини топширди.\nПайғамбаримизга у бадавий кўп ташаккурлар билдиргандин сўнгра, яна Қурайш мажлисига келиб: «Сизлар кўрсатган одамнинг Худо хайрини берсин, Абул Ҳакамдин тамом ҳаққимни олиб берди», деб Пайғамбаримизни кўп олқишлади. Булар бўлса, бу ишни Пайғамбаримизга азият етказиш қасдида қилган эдилар. Аллоҳ таоло иродаси билан, Пайғамбаримизга ионат бўлди. Қурайш раислари хижолатликка қолиб, Абу Жаҳлга нафрат айтиб турганларида юборган кишилари келди. «Нима воқеа бўлди?» деб андин сўрадилар. Ул:\n«Абу Жаҳлнинг Муҳаммад ҳақида қилган муомаласи бек (чўнг) таажжуб ишдур. Кўрганим шулдурки, Муҳаммад бадавий билан тўғри бориб, Абу Жаҳл қопқасини қоқди. Қарасам, Абу Жаҳл қўрққанидин ранги ўчган, руҳсиз ҳолда чиқиб келди. Муҳаммад бадавийни кўрсатиб, бунинг ҳаққини дарҳол адо қил, деди. Ул ҳам югурганича уйидин пул кўтариб чиқиб, бадавийнинг ҳаққини топшириб берди», деб айтди. Бу сўзга ҳайрон бўлиб туриб эдиларки, Абу Жаҳл ўзи келиб қолди. Алар ёппасига: «Бу қандоғ номуслик уят иш, душманларимизни суюнтирдинг, ўзингга номус келтирдинг», деб унга нафратларини билдирдилар. — Бу чоққа давр Муҳаммадга бундоқ юмшоқлик қилганингни кўрмаган эдик».\nАнда Абу Жаҳл:\n— Мени кўп айб қилманглар, чунки бу ишда менинг ихтиёрим йўқдур, энди бу сирни айтишга мажбур бўлдим. Шундоқки, мен ўтириб эдим, туюқсиздин эшик қоқилиб, Муҳаммаднинг овозини эшитдим, ихтиёрсиз кўнглимга қаттиқ бир қўрқинч тушди. Югуриб чиқиб эдим, кўрдимки, бадавий олдида Муҳаммад турибди, анинг ортида тишлари найзадек, боши сандиқдек, ҳайбатлик бир буғро туя оғзини очиб турганини кўрдим. Агар мен қаршилик кўрсатсам, устимга ҳужум қилгудек кўринур, — деди.\nСубҳоналлоҳ, бу қандоқ ажаб ишдурки, шу қадар улуғ мўжизаларни кўришиб турсалар ҳам, бундин ҳеч қандоқ ибрат олмадилар.\nЭнди, эй мўмин, огоҳ бўлгинким, Пайғамбаримизнинг айтишларича, инсонда уч турлик сифат бордур.\nАллоҳ таоло одамни яратганида, анинг вужудига бу уч турлик сифатини қўймишдур. Шунинг учун ҳар бир инсонда шу уч хил махлуқнинг сифатлари кўринмоқдадур. Шундоқки: емак-ичмак, ухламоқ, жимо қилмоқ (эр-хотин қўшилиши), мана булар эрса, ҳайвонларнинг сифатларидур. Инсонлардаги уруш-талаш, ўлдиришлар, ёриш-йиртиш, бир-бирларига озор беришлар, мана шулар бўлса, ит-бўрилар каби йиртқич ҳайвонларнинг сифатларидур. Макр-ҳийла, зулм-хиёнат, ҳасад қилиш, халқ ичида бузуқчилик қилиб, фитна-фасод ишларини қўзғаш, булар шайтоний аҳлоқлардин бир намунадур.\nИлмдўстлик, илмсеварлик, адолатпарварлик, тақвогарлик, раҳмдиллик, бутун олижаноблик, кўркам аҳлоқлик, мана бундай ишлар фаришталик сифатларидин бир намунадур. Одам фарзандларида бу сифатларнинг борлигини кўриб турамиз. Агар фаришталик сифати тарбият топиб, қувватланар экан, унинг даражаси фариштадин ортиқ бўлиши шубҳасиздур. Мана, пайғамбарларнинг вужуд-шарифлари бу сўзни исбот қилишга очиқ далилдур.\nАгар бундоғ бўлмай, ҳайвоний, шайтоний тарафига инсонлар майл қилсалар, шулар қаторида қолиб, балки булардин ҳам тубанроқ тушиб, асфаласофилин зиндонига гирифтор бўлгайлар. Шунга кўра, Аллоҳ таоло Раҳмон раҳим сифати ила инсонларга раҳбарлик қилишга бир юз йигирма тўрт минг пайғамбар юбормишдур. Уларнинг вазифалари эса инсонларнинг асл гавҳарлари бўлган фаришталик сифатларини юзага чиқаришдур. Диний тарбиятлар бериб,шайтоний сифатлардин аларни ариғдаб (тозалаб), ҳайвоний сифатларини чеклашдур. Агар инсон фарзандлари пайғамбарлар тарбияларидин четга чиқиб, аларнинг кўрсатган йўлларидин йироқ юрсалар, шайтоний ва ҳайвоний сифатлари ривож топиб, иймон — исломдин баҳрасиз бўлгайлар. Худо сақласин, агар бу икки бузуқ сифатлар инсонлар оламида ривожга кирар экан, анинг натижасида қандоғ ишлар пайдо бўлиши кўз олдимизда кўринмоқдадур.\nҚиёмат қанчалик яқинлашгани сайин инсонларда бу ёмон сифатлар шунчалар\nривожланиши машҳур ҳадис китобларида ёзилмишдур.\nҲақни ботилдин ажратиш учун Аллоҳ таоло инсонларга ақл гавҳарини ато қилиши бунинг мисоли бир ойна кабидур. Агар у мусаффолик, текислик сифати ила турса, анинг тўғрисига келган ҳар бир нарса анда ўз ҳақиқати ила кўрингай, агар бундоғ бўлмай, ақл ойнаси занг бойлаб, текислик ва сафолик сифатидин ажраган бўлса, анинг қаршисига келган тўғрини эгри, оқни қора қилиб кўрсатгай. Бунинг олдида яхши-ёмон, умуман, барчаси баробар бўлгай. Мана бундоғ одамларнинг ақллари, шайтоний ҳайвоний қувватларига асир бўлиб, анинг асли фитрати бузилмишдур. Агар тамом умрини шу йўлда ўтказиб, дунёдин тавбасиз кетар экан, абадий шақоватга (тузалмасга), дўзах азобига тутилур. Энди бу асоратдин қутилиш, бу дардга даво топиш учун, Худо тарафидин юборилган, Ислом дини кўрсатган йўлдин бошқа ҳеч қандоқ анинг чораси йўқдур. Бу йўлнинг чин қаловузи ва анинг ҳақиқий йўлбошчиси ҳазрати Муҳаммад Мустафо соллаллоҳу алайҳи васалламдурлар. Аллоҳ таоло тарафидин бу зотга Қуръони карим китоби ндирилмишдур. Инсонларнинг икки дунёда бахтсаодатлик бўлишлари учун, шу китоб бирма-бир кафилдур. Байт:\n«Ҳақни кўрган, ҳақни билган, ҳақ йўлининг бошчиси\nБил, Муҳаммад Мустафодур, ул худонинг элчиси»


БУНЁДКОРЛИК ИШЛАРИ КЎЛАМИ ЯНАДА ОРТАДИ - AUZ.UZ\nБУНЁДКОРЛИК ИШЛАРИ КЎЛАМИ ЯНАДА ОРТАДИ\nОртда қолган йил ўзига хос мураккабликларга бой бўлди. Бироқ, халқимизнинг иродаси йиллар давомида метинлашиб, ҳар қандай машаққатни сабр-тоқат билан, ақл билан енгиб ўтишга кўниккан. Бутун жаҳонга салбий таъсирини кўрсатган пандемия шароитида ҳам деярли барча соҳаларда инқироз ҳолати юзага келмади. Чунки, биз пандемия шароитида яшаб, меҳнат қилишни ўзлаштирдик. Карантин қоидаларига қатъий риоя этган ҳолда халқимиз турмуш даражасини яхшилаш учун зарур бўлган барча шароитларни яратдик. Жумладан, аҳолини тоза ичимлик сувига бўлган эҳтиёжини бир сония бўлсин сўндирмаслик учун икки баробар ортиғи билан меҳнат қилдик. Ўзбекистон Республикаси Президентининг Олий Мажлисга Мурожаатномасида таъкидланганидек: “Якунланаётган йилда марказлашган ичимлик сув таъминотини яхшилаш учун 3 триллион сўм ёки 2016 йилга нисбатан 5 баробар кўп маблағ ажратилди. Натижада аҳолининг тоза ичимлик суви билан таъминланиш даражаси 73 фоизга етди”.\nАндижон вилоятида ҳам ҳудудларни сувлаштириш мақсадида жорий йилда барча манбалар ҳисобидан 221 млрд. сўмлик бунёдкорлик ишлари амалга оширилди. Бунинг натижасида 115 тадан ортиқ маҳаллаларда яшовчи 110 минг нафарга яқин аҳоли илк бор ичимлик суви билан таъминланган бўлса, 163 минг нафар аҳолининг ичимлик сув таъминоти яхшиланишига эришилди. Биргина, Шаҳрихон туманида ичимлик суви таъминоти оғир бўлган 50 та маҳаллаларда қарийиб 42 млрд.сўм маблағ ҳисобига 64 дона сув қудуғи ва 227 км сув тармоғини қуриш ҳамда таъмирлаш ишлари олиб борилди.\nМарҳамат туманининг қўшни Қирғизистон билан чегарадош бўлган Қорабоғиш, Чилон, Роҳат, Тошлоқ, Қўрғонча ва Шаҳристон маҳаллаларида яшовчи аҳоли 28 йил давомида ичимлик сувини сой ва каналлардан ташиб ичган. Орадан ўтган вақт мобайнида аҳолига имкон қадар транспорт воситаси орқали сув етказиб берилди. Амалга оширилган хайрли ишлар туфайли айни пайтда ушбу маҳаллаларда яшовчи 12 минг нафардан ортиқ аҳолига марказлашган ҳолда тоза ичимлик суви етказиб бериш йўлга қўйилди.\nТан олиш керак, ҳудудларга тоза ичимлик суви етказиб бериш таъминоти электр энергияси таъминоти билан узвий боғлиқ. Агар энергетика соҳасида узилиш юзага келадиган бўлса, аҳолига ичимлик суви етказиб беришдаги таъминот ҳам тўхтаб қолади. Бироқ, бу сабаб бўлмаслиги керак. Мавжуд муаммони енгиш учун янги лойиҳаларни амалга тадбиқ этиш мақсадга мувофиқдир. Шу боис республикада илк бор фотоэлектр станциясини синовдан ўтказдик. Электр таъминоти оғир ҳудуд бўлмиш Улуғнор туманида электр тежамкор ушбу станция натижасида 2 минг нафардан зиёд аҳолининг кун давомида ичимлик суви билан таъминланишига эришдик.\nБир сўз билан айтганда, ортда қолган йилда ичимлик сув тизимида амалга оширган ишларимиз натижасида вилоятни ичимлик суви билан таъминланиш даражаси 81,4 фоиздан 83 фоизга ҳамда оқава сув билан таъминланиш 6,2 фоиздан 6,5 фоизга кўтарилишига эришилди. 2021 йилда бу кўрсаткич янада ортади. Зеро, Инвестиция дастурлари доирасида вилоятимиздаги 7 та йирик объектлар учун 110 млрд. сўм маблағ ажратилиб, ушбу объектлар 2021 йилнинг ўзида фойдаланишга топширилиши режалаштирилган. Олдимизга қўйган вазифалар ижроси табиийки, халқимиз турмуш даражасин яхшилашга хизмат қилади.\n“Андижон сув таъминоти” МЧЖ директори


«Оқ қамал»: Туркия жанубида сўнгги ярим асрда энг кўп қор ёғди (фото) - xabar.uz\n«Оқ қамал»: Туркия жанубида сўнгги ярим...\n19.01.2022 22:28 0 1780\nТуркия жанубида сўнгги 54 йил давомида энг кўп қор ёғди. «Milliyet» газетаси ёзишича, Газиантеп вилоятида бир кеча-кундузда 0,5 метрдан 1 метргача қалинликда қор ёғди.\nУшбу ҳудудда сешанба кунидан қалин қор ёғишни бошлаган. Маҳаллий йўллар билан бир қаторда асосий юк ташиш артерияси саналмиш магистрал йўлларни ҳам қалин қор қоплади.\nМудофаа вазирлиги тоғли ҳудудларда қор қамалида қолган аҳолига ёрдам учун иккита вертолётни юборган. Мамлакат фавқулодда вазиятлар бошқармаси ҳамда маҳаллий ҳокимият йўл тозалашга 900га яқин техникани сафарбар қилган.